Mateo 5 - Holy Bible [Ewe Bible 1913] - (Mat 5)\nKe esi wòkpɔ ameha geɖe wo la, elia to la; eye esi wòbɔbɔ nɔ anyi la, eƒe nusrɔlawo te va egbɔ,\neye wòke nu, fia nu wo gblɔ bena:\nWoayra amesiwo da ahe le gbɔgbɔ me la; elabena woawo tɔe nye dziƒofiaɖuƒe la.\nWoayra amesiwo nye ame fafawo la; elabena woawoe anyi anyigba la ƒe dome.\nWoayra amesiwo le nublanui kpam na amewo la: elabena woawoe woakpɔ nublanui na.\nWoayra amesiwo yome wotina le dzɔdzɔenyenye ŋuti la; elabena woawo tɔe nye dziƒofiaɖuƒe la.\nWoayra mi, ne woadzu mi, eye woati mia yome, eye woaka aʋatso agblɔ nya vɔ̃ bubu ƒomeviwo katã ɖe mia ŋuti le tanye.\nDzi nadzɔ mi, eye mitso aseye; elabena miaƒe fetu sɔ gbɔ le dziƒo; elabena nenema ke woti nyagblɔɖila, siwo dze mia ŋgɔ la yomee.\nMiawoe nye anyigba ƒe dze; ke ne dze bu eƒe vivi la, nuka tsɔ ge wòala ado vivi ne mahã? Tso esia dzi la meganyo na naneke o; ke boŋ woatsɔe aƒu gbe, bena amewo naɖo afɔ edzi.\nMiawoe nye xexeame ƒe kekeli Du, si le to dzi la, womate ŋu aɣlae o.\nEye womesia akaɖi hã dana ɖe afianu te o, ke ɖe akaɖiti dzi boŋ, eye wòaklẽ na amesiwo katã le aƒea me.\nNenema ke mina miaƒe kekeli naklẽ le amewo ƒe ŋku me, bena woakpɔ miaƒe nu nyui wɔwɔwo, eye woakafu mia Fofo, si le dziƒo.\nElabena vava mele egblɔm na mi bena: Vaseɖe esime dziƒo kple anyigba nu nava yi la, yota ɖeka alo ŋɔŋlɔdzesi ɖeka nu mele yiyi ge tso se la me, vaseɖe esime wo katã nava ve me o.\nEyaŋuti amesi ke tu nenem se siawo dome suetɔ ɖeka, eye wòfia amewo nenema la, woayɔe be wo katã ƒe suetɔ le dziƒofiaɖuƒe la me; ke amesi ke wɔ edzi, eye wòfia amewo la, woayɔ eyama be gã le dziƒofiaɖuƒe la me.\nElabena mele egblɔm na mi bena: Ne miaƒe dzɔdzɔenyenye la maƒo agbalẽfialawo kple farisitɔwo tɔ ta sa o la, ekema miele yiyi ge ɖe dziƒofiaɖuƒe la me akpɔ o.\nMiese wogblɔ na blematɔwo bena: Megawu ame o; ke amesi ke awu ame la, adze ʋɔnudɔdrɔ̃.\nEyaŋuti ne etsɔ wò nunana va da ɖe vɔsamlekpuia dzi, eye nèɖo ŋui le afima bena, nyaa ɖe le nɔviwò ƒe dzi me ɖe ŋutiwò la,\ngblẽ wò nunana la ɖe afima le vɔsamlekpuia ŋgɔ, eye nayi aɖadzra mia kple nɔviwò dome do gbãgbiagbã, hafi nava tsɔ wò nunana la vae.\nŊkeke alesi nègale mɔ dzi kple wò ketɔ la, wɔ ɖeka kplii kaba bena, ne wò ketɔ nagava tsɔ wò ade asi na ʋɔnudrɔ̃la, eye vɔnudrɔ̃la nagatsɔ wò ade asi na atikplɔtɔ la, eye woade wò gaxɔ me o.\nVava mele egblɔm na wò bena: Màdo go le afima gbeɖe o, vaseɖe esime naxe agaga mlɔetɔ hafi.\nMiese wogblɔ bena: Megawɔ ahasi o;\nKe ne wò nuɖusi ŋku ɖia nu wò la, hoe le eme, eye natsɔe aƒu gbe, elabena enyo na wò be, wò ŋutinuwo dome ɖeka nagblẽ, wu esi woatsɔ wò ame blibo la katã aƒu gbe ɖe dzomavɔʋe la me.\nEye ne wò nuɖusi ɖia nu wò la, lae ɖa le ŋutiwò, eye natsɔe aƒu gbe, elabena enyo na wò be, wò ŋutinuwo dometɔ ɖeka nagblẽ, wu esi wò ame blibo la katã nagblẽ le dzomavɔʋe la me.\nWogblɔ hã bena: Amesi aɖe asi le srɔ̃a ŋu la, nena kaklãgbalẽe;\nMiegase wogblɔ na blematɔwo bena: Megaka atam dzodzro o, ke nawɔ wò atamkaka dzi na Aƒetɔ la.\nKe nye la mele egblɔm na mi bena: Migata nu kura o, eɖanye dziƒo o, elabena Mawu ƒe zikpui wònye;\neɖanye anyigba o, elabena eƒe afɔɖodzinue; eɖanye Yerusalem o, elabena ɖia gã la ƒe ɖue.\nMegatà wò ta hã o; elabena màte ŋu awɔ taɖa ɖeka ɣie alo yibɔ o.\nKe boŋ miaƒe nya nanye: Ẽ, ẽ; o, o; eye nusi ke wu esiawo la, etso vɔ̃ɖito la me.\nMíese wogblɔ bena: Ŋku ɖe ŋku teƒe, eye aɖu ɖe aɖu teƒe;\neye amesi le didim be, yeadrɔ̃ ʋɔnu kpli wò, bene yeaxɔ wò awu le asiwò la, na ne wòaxɔ avɔ hã le asiwò;\neye amesi ke azi dzi wò be, nazɔ kplii gaƒoƒo ɖeka la, zɔ eve kplii.\nMíese wogblɔ bena: Lɔ̃ hawòvi, eye nalé lu wò ketɔ:\nke nye la mele egblɔm na mi bena: Milɔ̃ miaƒe ketɔwo; miyra amesiwo ƒoa fi ɖea mi, miwo nyui na amesiwo léa mi ɖe ke me; mido gbe ɖa ɖe amesiwo ƒoa ɖi mi la ta; eye mido gbe ɖa ɖe amesiwo le mia yome tim la ta,\nbena ne miazu mia Fofo, si le dziƒo la, ƒe viwo; elabena eyae nana eƒe ɣe dzena na ame vɔ̃ɖiwo kple ame nyuiwo, eye wònana tsi dzana na ame dzɔdzɔewo kple ame madzɔmadzɔwo.\nElabena ne mielɔ̃a amesiwo lɔ̃a mi la, fetu ka kpɔm miele mahã? Alo menye nudzɔlawo hã wɔa nenema ke o ɖe?\nEye ne miedoa gbe na mia nɔviwo ɖeɖe ko la, wɔwui ka wɔm miele? Alo menye xexemeviwo hã wɔa nenema ke o ɖe?\nEyaŋuti miawo hã mizu blibo, sigbe alesi mia Fofo, si le dziƒo la, le blibo ene.


Gbedodoɖa 17 - www.arshymnbookonline.co.uk\nAME SI KPƆA DZIKU KABA KABA KPLE AME SI MEKPƆA\nDZIDZEME O A ƑE GBEDODOƉA ƑE SAFUI\nEle be ame sia nabla nu ŋkeke adrẽ ɖe gbedodoɖa sia dzi.\nAzɔ ame sia natsri gedidi, ame dzudzu kple dzrewɔwɔ kple amewo. Eye wòa dzudzɔ dziku dodo le eɖokui si. Ele be ame sia nalɔ̃ fefeƒewo dede kple ɖevi suewo ƒe hadede.\nEye wòadzudzɔ xexeame ƒe nyawo ŋuti bubu fũ akpã. Eye wòalɔ̃ mawunya la me dzodzro ɣe sia yi. Azɔ nu siwo doa dziku nɛ la, wòatsri esiawo wɔwɔ ɖe ehaviwo hã ŋuti. Eye wòa kpɔ nyuie be yeƒe nuwɔna ɖeke naga zu veve na ye nɔviwo o.\nGBEDODOƉA LA ŊUTƆ\nO nye Ɖela, amenuvetɔ, metsyɔ mo anyi na wò,eye mele kuku ɖem na wò be natrɔ ɖe ŋutinye. Elabena meɖo xaxa me, eye meɖo aboyiyi ƒe agbi. O Xɔla, wò asi netsɔ, nena xɔ nam; elabena wòe nye nyè megbega. Le wò dɔmenyonyowo nu, èfia mí be, nu sia nu, si míabia Fofo gã la to ye dzi ko la, yeaxɔ nyawo ɖe akɔ ɖe mía ta. Eye negagblɔ hã be, mí bia nu faa hena míaƒe luʋɔwo ƒe dzidzeme kpɔkpɔ. Yohanes 16, 24; Futɔ la kple eƒe dɔlawo xe nye dzi nu, eye wodze go ɖe nye dzi me. Eƒe nɔƒewo zu nye dzi me kple nye gbɔgbɔ blibo me keŋ, eye mezu futɔ na ɖokuinye, eye nye hatiwo ƒe nuƒoƒo kple yiyime zu veve nam; agbe bu le menye eye nye ŋku dsi tsyɔ̃. Mezu gameme hele zɔzɔm ɖe eya satana ƒe ɖoɖo bluhɔ̃wo nu. Kekeli zu viviti mele eme tom, eye viviti tsiɖitsiɖi boŋ trɔ zu kekeli nam. Mede asi nuvɔ̃ lɔlɔ̃ me wu nu nyui. Keke abuke hã de asi kpekpe me nam abe kpegba gã manyatsɔ ene. Nye dzidzɔwo bu, eye mezu nublanuitɔ le esia wo me. O Fofo, ɖe nazikpi akpɔm eye matsrɔ̃ ɖe aʋatsotɔ sia simea?\nGbeɖe! xɔm le esi, eye nagbugbɔ wò kekle ƒe dzo ado ɖe nye dzi me. Woe wɔm, eye wò asiwoe hem dogoe tso danye ƒe dɔme. Nye mehiã naneke wu wò nye Mawu lɔlɔ̃ la o. Ɖe futɔ sia dogoe ɖa tso wò nɔƒe afisi wò dze go ɖo la. Elabena nye kekiake hã nye mehiãe le afisia o. Ke wò Yehowa koe nye nyè Mawu. O fofonye, nye vodadawoe tsɔm de asi na futɔ sia. Ke nenye nye ɖinuwoe ƒo ɖim bena ɖimea ve dze go ɖe ɖi dzi la, ekema wò asi ne tsɔ̀, na ɖǝm, eye natsɔ wò lɔlɔ̃ agagbugbɔm aɖo te, hena wò afiatsotso le Kristo Yesu míaƒe avulela ta bena nye hã makpɔ dzidzeme, dzidzɔ kple lɔlɔ̃, eye mazu nu agbenɔemea azɔ le agbagbeawo ƒe yiyime nu, va se ɖe nye nuwuwu, tso fifia ɖa se ɖe mavɔ me. Amen.


Yesu Fia Ðokuibɔbɔ Wo Le Ŋutitoto Mamlɛtɔ Ðuɣi | Yesu Ƒe Agbemeŋutinya\nEfia Ðokuibɔbɔ Wo Le Ŋutitoto Mamlɛtɔ Ðuɣi\nMATEO 26:20 MARKO 14:17 LUKA 22:14-18 YOHANES 13:1-17\nYESU ÐU ŊUTITOTO MAMLƐTƆ KPLE EƑE APOSTOLOWO\nEFIA NU VEVI AÐE EƑE APOSTOLOWO ESI WÒKLƆ AFƆ NA WO\nPetro kple Yohanes yi Yerusalem ɖadzra ɖo ɖe Ŋutitotoŋkekenyuia ŋu xoxo abe ale si Yesu dɔ wo be woawɔe ene. Emegbe Yesu kple apostolo ewo mamlɛawo ɖo ta afi ma. Ŋdɔ mee, eye ɣea le to ɖom esime Yesu kple eƒe nusrɔ̃lawo le ɖiɖim le Amitoa dzi. Esiae nye zi mamlɛtɔ si Yesu anɔ toa dzi akpɔ dua ɖaa le ŋkeke me halase eƒe tsitretsitsi megbe.\nEteƒe medidi o, Yesu kple etɔwo ɖo dua me eye woɖo ta aƒe si me woaɖu Ŋutitotoŋkekenyuia le. Woflɔ atrakpuiawo yi xɔ gã aɖe me le dziƒoxɔa dzi. Le afi ma la, wokpɔe be wowɔ dzadzraɖo siwo katã hiã hena woawo ɖeɖe ƒe nua ɖuɖu. Yesu nɔ mɔ kpɔm na wɔna sia vevie, elabena egblɔ be: “Medi vevie be maɖu Ŋutitoto sia kpli mi hafi makpe fu.”—Luka 22:15.\nƑe geɖe do ŋgɔ la, ɖoɖo aɖe nɔ anyi be woatsɔ kplu xexlẽme aɖe siwo me wain le la atsa le Ŋutitotoŋkekenyuia ɖulawo dome. Azɔ esi Yesu xɔ kpluawo dometɔ ɖeka la, eda akpe eye wògblɔ be: “Mia dometɔ ɖe sia ɖe nexɔe eye wòano le enu, elabena mele egblɔm na mi be, tso fifia dzi la, nyemegale wain no ge akpɔ o va se ɖe esime Mawu Fiaɖuƒe la va ɖo.” (Luka 22:17, 18) Esia ana woakpɔe kɔtɛ be eƒe kuɣi gogo.\nEsime wole Ŋutitotonua ɖum la, nane si womekpɔ mɔ na o la dzɔ. Yesu tsi tre, eɖe eƒe awudziwuiwo, eye wòtsɔ papahũ. Azɔ eku tsi ɖe agba gã aɖe si le afi ma la me. Zi geɖe la, ame si xɔ amedzro la kpɔa egbɔ be ame aɖe, ɖewohĩ subɔvi aɖe, klɔ afɔ na amedzroawo. (Luka 7:44) Gake le go sia me la, amedzroxɔla aɖeke meli o, eya ta Yesu wɔ subɔsubɔdɔ sia. Apostoloawo dometɔ ɖe sia ɖe ate ŋu awɔ dɔ sia hafi, gake wo dometɔ aɖeke mewɔe o. Ðe wòanye be hoʋiʋli aɖee gakpɔtɔ nɔ wo dome taea? Aleke kee wòɖale o, ekpe ŋu na wo be Yesu naklɔ afɔ na yewo.\nEsi Yesu va Petro gbɔ la, egbe hegblɔ be: “Gbeɖe, màklɔ afɔ nam akpɔ o.” Yesu ɖo eŋu nɛ be: “Ne nyemeklɔe na wò o la, ekema gome aɖeke mele asiwò le gbɔnye o.” Petro ɖe eƒe seselelãme fia esi wògblɔ be: “Aƒetɔ, ekema menye nye afɔwo ɖeɖe ko o, ke nye asiwo kple nye ta hã.” Ale si Yesu ɖo nyaa ŋu nɛ la anya wɔ nuku nɛ. Egblɔ nɛ be: “Ame si le tsi la, afɔkɔklɔ koe hiã nɛ, elabena eŋuti katã ɖi xoxo. Eye mia ŋuti ɖi, gake menye mi katãe o.”—Yohanes 13:8-10.\nYesu klɔ afɔ na wo ame 12 la katã, Yuda Iskariot hã le eme. Esi Yesu tsɔ eƒe awudziwuiawo do eye wògava nɔ kplɔ̃a ŋu la, ebia wo be: “Miese nu si mewɔ na mi la gɔmea? Mieyɔam be ‘Nufiala’ kple ‘Aƒetɔ,’ eye esɔ nenema, elabena eyae menye. Eya ta ne nye, ame si nye Aƒetɔ kple Nufiala, meklɔ afɔ na mi la, ekema ele na miawo hã be miaklɔe na mia nɔewo. Elabena meɖo kpɔɖeŋu ɖi na mi be, ale si tututu mewɔ na mi la, miawo hã miawɔ nenema ke. Vavã, vavã mele egblɔm na mi be, kluvi mewua eƒe aƒetɔ o, eye ame dɔdɔ mewua ame si dɔe ɖa la o. Ne mienya nu siawo la, ekema dzidzɔtɔwoe mianye ne miewɔa wo dzi.”—Yohanes 13:12-17.\nAmewo subɔsubɔ ɖokuibɔbɔtɔe ƒe nufiame nyui kae nye esi! Mele be Yesu yomedzelawo nanɔ nɔƒe gbãtɔ dim ahasusui be yewole vevie eya ta ele be ame bubuwo nasubɔ yewo o. Ele be woasrɔ̃ Yesu ƒe kpɔɖeŋu, menye to afɔkɔklɔ na ame abe kɔnu ene dzi o, ke boŋ ele be woalɔ̃ faa asubɔ ame bubuwo le ɖokuibɔbɔ kple ameŋkumemakpɔmakpɔ me.\nLe Ŋutitotonua ɖuɣi la, nya kae Yesu gblɔ na eƒe apostoloawo si ɖee fia be eƒe kuɣi gogo?\nNu ka tae apostoloawo mekpɔ mɔ be Yesu aklɔ afɔ na yewo o?\nNu ka fiam Yesu nɔ eƒe apostoloawo esi wòwɔ dɔ tsɛ si nye afɔkɔklɔ na wo?


Yeremiya 25 | Biblia Le Internet Dzi | Xexe Yeye Gɔmeɖeɖe\nYehowa tsɔ nya ɖe dukɔwo ŋu (1-38)\nDukɔwo asubɔ Babilon ƒe 70 (11)\nMawu ƒe dɔmedzoe ƒe wainkplu la (15)\nVɔ̃ tso dukɔ gbɔ yi dukɔ gbɔ (32)\nAme siwo Yehowa wu (33)\n25 Esiae nye gbe si va na Yeremiya ɖe Yuda dukɔ blibo la ŋu le Yuda-fia Yehoyakim,+ Yosiya vi, ƒe ƒe enelia, si nye Babilon-fia Nebukadnezar* ƒe ƒe gbãtɔ me. 2 Nya si nyagblɔɖila Yeremiya gblɔ le Yuda dukɔ blibo la kple Yerusalem nɔlawo katã ŋue nye esi: 3 “Yehowa ƒe gbe va nam tso Yuda-fia Yosiya,+ Amon vi ƒe ƒe wuietɔ̃lia me va se ɖe egbe sia, ƒe blaeve vɔ etɔ̃ sɔŋue nye esi mele nuƒoƒo dzi na mi enuenu,* gake miegbe toɖoɖo.+ 4 Yehowa dɔ eƒe subɔla nyagblɔɖilawo katã ɖe mi, edɔa wo enuenu,* ke miegbe toɖoɖo, eye mieƒu to anyi be miasee hã o.+ 5 Wogblɔna na mi be: ‘Mitrɔ dzro, mia dometɔ ɖe sia ɖe netrɔ tso eƒe mɔ vɔ̃ dzi kple eƒe nuwɔna vɔ̃ɖiwo me,+ ne mianɔ anyigba si Yehowa tsɔ na mia kple mia tɔgbuiwo tso gbe aɖe gbe ʋĩi ke be wòanye mia tɔ la dzi eteƒe nadidi. 6 Migadze mawu bubuwo yome, be miasubɔ wo, ade ta agu na wo ahatsɔ miaƒe asinudɔwɔwɔ ado dziku nam o; ne menye nenema o la, mahe gbegblẽ ava mia dzi.’ 7 “Yehowa be: ‘Ke miegbe toɖoɖom. Mietsɔ miaƒe asinudɔwɔwɔ do dziku nam eye miehe gbegblẽ va mia ɖokuiwo dzi.’+ 8 “Eya ta ale aʋakɔwo ƒe Yehowa gblɔe nye esi, ‘“Esi miegbe toɖoɖo nye nyawo ta la, 9 madɔ woaɖakplɔ dziehe ƒomeawo katã,+ kple nye subɔvi Babilon-fia Nebukadnezar,*+ eye makplɔ wo ava ƒu anyigba sia+ kple edzinɔlawo kple dukɔ siawo katã siwo ƒo xlã wo;+ matsrɔ̃ wo, eye mana woazu ŋɔdzinu, nu si ŋu woalia aku ɖo, kple aƒedo tegbee,” Yehowa ye gblɔe. 10 “Mana aseyetsotso ƒe ɖiɖi kple dzidzɔɣli,+ ŋugbetɔsrɔ̃ ƒe gbe kple ŋugbetɔ ƒe gbe,+ tétutu ƒe ɖiɖi kple akaɖi ƒe keklẽ nu natsi le wo dome. 11 Anyigba blibo sia azu aƒedo kple ŋɔdzinu, eye dukɔ siawo asubɔ Babilon-fia ƒe blaadre sɔŋ.”’+ 12 “‘Eye ne ƒe blaadre la wu enu+ la, mabia akɔnta* Babilon-fia kple dukɔ ma ɖe woƒe vodada ta,+ mabia akɔnta Kaldeatɔwo ƒe anyigba, eye mana wòazu aƒedo kple gbegbe tegbee,’+ Yehowa ye gblɔe. 13 ‘Mana nye nya siwo katã megblɔ ɖe anyigba sia ŋu, siwo katã woŋlɔ ɖe agbalẽ sia me, siwo Yeremiya gblɔ ɖe dukɔwo katã ŋu la, nava eme ɖe edzi. 14 Elabena dukɔ geɖewo kple fia gãwo+ hã wɔ nye dukɔ kluviwoe,+ eya ta maɖo eteƒe na wo le woƒe nuwɔna kple woƒe asinudɔwɔwɔwo nu.’”+ 15 Elabena ale Yehowa, Israel ƒe Mawu la, gblɔ namee nye esi: “Xɔ dɔmedzoe ƒe wainkplu sia le asinye, eye nàna dukɔ siwo katã gbɔ mele dɔwòm ɖo la nanoe. 16 Woanoe eye woanɔ ya mum sagasaga ahanɔ nu wɔm abe aɖaʋatɔwo ene le yi si maɖo ɖe wo dome la ta.”+ 17 Ale mexɔ kplu la le Yehowa si, eye mena dukɔ siwo katã gbɔ Yehowa dɔm ɖo la noe:+ 18 medze egɔme tso Yerusalem, Yuda duwo+ kple eƒe fiawo kpakple eƒe amegãwo dzi, ne woazu aƒedo, ŋɔdzinu, nu si ŋu woalia aku ɖo kple ɖiŋudonu,+ abe ale si wòle dzɔdzɔ ge kpuie ene; 19 emegbe Egipte-fia Farao, eƒe subɔviwo, eƒe amegãwo kple eƒe dukɔ blibo la,+ 20 kple dukɔ vovovo me tɔ siwo tsaka; Uz-nyigba dzi fiawo katã; Filistitɔwo+ ƒe anyigba dzi fiawo katã, Askelon,+ Gaza, Ekron kple Asdod ƒe ame susɔeawo; 21 Edom,+ Moab+ kple Amonitɔwo;+ 22 Tiro-fiawo katã, Sidon-fiawo+ katã kple ƒukpodzinɔlawo ƒe fiawo; 23 Dedan,+ Tema, Buz kple logloƒlɔlawo katã;+ 24 Arabiatɔwo ƒe fiawo+ katã kple dukɔ vovovo me tɔ siwo tsaka le gbegbe ƒe fiawo katã; 25 Zimri-fiawo katã, Elam-fiawo+ katã kple Media-fiawo katã;+ 26 dziehefiawo katã, esiwo le kpuiƒe kple didiƒe, anoe ɖe wo nɔewo yome, kple anyigbadzifiaɖuƒe bubu siwo katã le anyigba dzi; eye Sesak-fia*+ ŋutɔ hã anoe ɖe wo yome. 27 “Eye nàgblɔ na wo be, ‘Ale aʋakɔwo ƒe Yehowa, Israel ƒe Mawu la, gblɔe nye esi: “Minoe miamu, miɖe xe, eye miadze anyi ale be fɔfɔ naganɔ mia ŋu o,+ le yi si ɖom mele ɖe mia dome la ta.”’ 28 Eye ne wogbe be yewomaxɔ kplu la le asiwò ano o la, ekema gblɔ na wo be, ‘Ale aʋakɔwo ƒe Yehowa gblɔe nye esi: “Mianoe kokoko! 29 Elabena du si ŋu woyɔ nye ŋkɔ ɖo ŋue madze vɔ̃wɔwɔ gɔme ɖo,+ eye miawo ya miatsi tomahemahea?”’+ “‘Miatsi tomahemahee o, elabena mele yi yɔm ɖe anyigbadzinɔlawo katã ŋu,’ aʋakɔwo ƒe Yehowa ye gblɔe. 30 “Ke wò la, gblɔ nya siawo katã ɖi, eye nàgblɔ na wo be:‘Yehowa aɖe gbe tso dziƒo,Eye wòana eƒe gbe naɖi tso eƒe nɔƒe kɔkɔe la. Aɖe gbe ɖe eƒe nɔƒe ŋu. Ado ɣli abe ame siwo le wain fanyam le wainfiãnu me ene,Adzi aʋadziɖuha ɖe anyigbadzinɔlawo katã ŋu.’ 31 ‘Hoowɔwɔ ade anyigba ƒe mlɔenu ke,Elabena Yehowa tsɔ nya ɖe dukɔwo ŋu. Eya ŋutɔ adrɔ̃ ʋɔnu amegbetɔwo* katã.+ Atsɔ ame vɔ̃ɖiwo ade asi na yi,’ Yehowa ye gblɔe. 32 Ale aʋakɔwo ƒe Yehowa gblɔe nye esi: ‘Kpɔ ɖa! Vɔ̃ tso dukɔ gbɔ yi dukɔ gbɔ,+Eye ahom sesẽ aɖe atu tso anyigba ƒe mlɔenuwo.+ 33 “‘Ame siwo Yehowa wu le ŋkeke ma dzi la anɔ anyi tso anyigba ƒe mlɔenu va se ɖe anyigba ƒe mlɔenu. Womafa na wo o, womaƒo wo nu ƒu alo aɖi wo o. Woazu abe aɖu ene le anyigba dzi.’ 34 Mi alẽkplɔlawo, mifa avi sesĩe! Mi lãha la ƒe bubumewo, miƒo togotogoe le ke me,Elabena miaƒe ŋkeke de be woawu mi, eye woaka mi ahlẽ,Mianɔ abe agba xɔasi si ge hegbã ene! 35 Sitsoƒe aɖeke manɔe na alẽkplɔlawo o,Eye lãha la ƒe bubumewo mate ŋu asi o. 36 Mise ɖa! Alẽkplɔlawo ƒe ɣliKple lãha la ƒe bubumewo ƒe avi le ɖiɖim sesĩe,Elabena Yehowa le woƒe lãnyiƒewo gblẽm. 37 Eye agbe megale tomefafateƒewo oLe Yehowa ƒe dziku helĩhelĩ la ta. 38 Egblẽ eƒe nɔƒe ɖi abe dzatatsui* ene,+Elabena woƒe anyigba zu ŋɔdzinuLe yi gblẽnuKple eƒe dziku helĩhelĩ la ta.”\n^ Egɔmeɖeɖe tẽe, “efɔna ŋdi kanya hedɔa wo.”\n^ Ðewohĩ Babel (Babilon) yɔmee wole be Sesak.


2 Mose 34:22-43\n Ɖu kwasiɖawo ƒe ŋkekenyuie, si enye lu gbãtɔwo ŋeŋe ƒe ŋkekenyuie la; emegbe naɖu avaɖoɖoŋkekenyuie le ƒe la ƒe nuwuwu. Wò ŋutsuwo katã nava Aƒetɔ Yehowa, Israel ƒe Mawu la, ŋku me zi etɔ̃ le ƒe ɖeka me. Manyã dukɔwo le ŋgɔwò, eye makeke wò liƒowo ɖe nu; ke ne èyi Yehowa wò Mawu ƒe ŋku me zi etɔ le ƒe ɖeka me la, wò anyigba madzro amea ɖeke o. Megatsɔ nye vɔsalã ƒe ʋu sa vɔe le afisi amɔwɔ ʋaʋã le o, eye megagblẽ ŋutitotoŋkekenyuie ƒe vɔsalã ɖi ŋu nake ɖe edzi o. Wò agblemenu gbãfa, siwo nèƒã la, natso ava Yehowa, wò Mawu ƒe me. Megaɖa gbɔ̃vi le dada ƒe notsi me o. Eye Yehowa gblɔ na Mose bena: Ŋlɔ nya siawo ɖi; elabena nya siawo dzi mebia nu kpli wò kpakple Israel-viwo ɖo. Eye wono Yehowa gbɔ afima ŋkeke blane kple zã blane sɔŋ, abolo maɖumaɖu kple tsi manomanoe. Eye woŋlɔ nubabla ƒe nya ewoawo ɖe kpeawo dzi. Esi Mose di tso Sinai-toa dzi la, kpe eveawo, siwo dzi sea le la, le esi. Esi Mose ɖi tso toa dzi la, menyae bena, esi wòƒo nu kple ye la, yeƒe mo de asi keklẽ me o. Eye esi Aron kple Israel-viwo katã kpo bena, Mose ƒe mo le keklẽm la, wole vɔvɔ̃m na tete ɖe eŋu. Tete Mese ya wo ɖa, eye Aron kple ameha la fe amegãwo katã gatrɔ va agbo, eye Mose ƒo nu kple wo. Emegbe Israel-viwo katã te va, eye wòde se, siwo katã Yehowa gblɔ nɛ le Sinai-toa dzi la, na wo. Esi Mose ƒo nu kpli wo vo la, etso nu tsyo ŋku me. Eye ne Mose yi Yehowa ƒe ŋku me, be wòaƒo nu kplii la, eɖea nu la le ŋku me, vaseɖe esime wòdoa go; eye ne edo go la, egblɔa se, siwo wode nɛ la, na Israel-viwo. Ke ne Israel-viwo kpɔ Mose ƒe mo wòle keklẽm la, Mose gatsyɔa nu ŋku me, vaseɖe esime wòagayi nu ƒo ge kplii. Eye Mose ƒo Israel-viwo ƒe ha blibo la nu ƒu, eye wogblɔ na wo bena: Esiawo nye se, siwo Yehowa de, be miawɔ la. Ŋkeke ade miawɔ dɔ, ke miaɖu ŋkeke adrelia kɔkɔe, dzudzɔgbee wònye na Yehowa, amesiame, si awɔ dɔ le edzi la, woawui. Migado dzo ɖe miaƒe aƒea ɖeke me le dzudzɔgbe la dzi o. Eye Mose gblɔna Israel-viwo ƒe ha blibo la bena: Ale Yehowa de se gblɔ enye si: Midzɔ nusiwo le mia si la na Yehowa Amesiame, si lɔ tso dzime faa la, nadza nu na Yehowa: sika, klosalo kple akɔbli; aɖabɛ blɔtɔ kple dzĩtɔ ƒe ka, ka dze, ɖeti ɣi kple gbɔ̃fuwo; agbogbalẽ, si wode ama dzi, nyogbalẽ kple xé; akaɖimemi, ami ʋeʋẽe sisia kple dzudzɔdotike ʋeʋẽwo,\n5 Mose 16:9-25\n Xlẽ kwasiɖa adre; ne wode asi nukuwo xaxa me la, nadze wo xexlẽ gome Emegbe naɖu kwasiɖawo ƒe ŋkekenyuie, eye nana nusi su asiwò la faa, abe alesi Yehowa, wò Mawu, yra wò nèkpɔe ene. Eye mia kple viwòŋutsu kple viwònyɔnu, wò dɔlaŋutsu kple wò dɔlanyɔnu kpakple Lewitɔ, si le wò du me, kple amedzro, tsyɔ̃evi kple ahosi, siwo le dowòme la, miakpɔ dzidzɔ le Yehowa, wò Mawu, ŋku me le teƒe, si Yehowa, wò Mawu, atia be, yeƒe ŋkɔ nano la. Ɖo ŋku dzi be, enye kluvi kpɔ le Egipte; lé ɖoɖo siawo me ɖe asi, eye nawɔ wo dzi. Ne eƒo wò bli kple wò wein nu ƒu vo la, naɖu agbadɔ me nɔnɔ ŋkekenyuie ŋkeke adre sɔŋ, eye mia kple viwòŋutsu kple viwònyɔnu, wò dɔlaŋutsu kple wò dɔlanyɔnu kpakple Lewito kple amedzro, tsyɔ̃evi kple ahosi, siwo le wò duwo me la, miakpɔ dzidzɔ le wò ŋkekenyuie la dzi. Ŋkeke adre sɔŋ naɖu ŋkekenyuie na Yehowa, wò Mawu la le teƒe, si Yehowa atia, elabena Yehowa, wò Mawu la, ayra wò le nusiwo katã nèwɔ dɔ kpɔ, kple wò asinudɔwo katã me, eye nakpɔ dzidzɔ wòatso me. Wò ŋutsuwo katã nava Yehowa, wò Mawu ƒe ŋku mezi etɔ̃ le ƒe ɖeka me le teƒe, si wòatia, le nu maʋamaʋã ŋkekenyuie, kwasiɖawo ƒe ŋkekenyuie kple agbadɔŋkekenyuie la dzi, eye womava Yehowa ŋku me asi gbɔlo o. Amesiame nana nusi su esi, abe alesi Yehowa, wò Mawu, yrae ene. Ɖo ʋɔnudrɔ̃lawo kple dzikpɔlawo na wò toawo ɖe wò du, siwo katã Yehowa, wò Mawu, ana wò la me, eye woadrɔ̃ ʋɔnu dukɔ la ɖe teƒe. Megate nya dzɔdzɔe ɖe to o, megakpɔ amea ɖeke ŋku me o, eye megaxɔ zãnu o, elabena zãnu ɖe wogbã ŋku na nunyalawo, eye wòtrɔa gbo ame dzɔdzɔewo ƒe nya. Nya dzɔdzɔe yome kokoko nadi, ne nanɔ agbe, eye naxɔ anyigba, si Yehowa, wò Mawu, le na wò ge la wòanye tɔwò. Megado Asera-tia ɖeke ɖe Yehowa, wò Mawu, ƒe vɔsamlekpui, si nadi la gbɔ o. Eye megaɖi aƒelia ɖeke, si Yehowa, wò Mawu, lé fui la o. Megatsɔ nyitsu alo alé, si nane wɔe alo vloƒea ɖe le eŋu la, sa vɔ na Yehowa, wò Mawu la o, elabena ŋunyɔnu wònye na Yehowa, wò Mawu la. Ne ŋutsu alo nyɔnua ɖe le wò du, siwo Yehowa, wò Mawu, le na wò ge la, dometɔa ɖe me, amesiwo nusi medze Yehowa, wò Mawu ŋu o, eye wòtu eƒe nubabla, eye wòyi ɖasubɔ mawu bubuwo hede ta agu na wo, eɖanye ɣe alo ɣleti alo dziƒonuwo katã, nusiwo ŋu nyemeɖe se le o,\n Eye esi Pentekoste-ŋkeke la ɖo la, wo katã wotsɔ tame ɖeka nɔ afi ɖeka. Eye kasia gbea ɖe ɖi tso dziƒo abe yaƒoƒo sesẽ ene, eye wòyɔ aƒe, si me wole la fũ. Eye aɖe mamãwo ɖo ɖe wo gbɔ lé abe dzoƒaɖewo ene, eye wodze ɖe wo dome amesiame dzi ɖekaɖeka. Eye Gbɔgbɔ kɔkɔe la ya wo katã taŋtaŋ, eye wode asi gbe bubuwo gbɔgblɔ me, abe alesi Gbɔgbɔ la na wo, be woaƒo nui ene. Eye Yudatɔa ɖewo nɔ Yerusalem, ŋutsu, siwo vɔ̃a Mawu la, wotso dukɔ, siwo katã le dziƒo te la me. Ke esi gbe sia ɖi la, ameha la ƒo zi va kpe ta, eye woƒe nu ku, elabena amesiame se wole ye ŋuta degbe gblɔm. Eye kuvia ɖo wo katã, eye wotsi yaa hegblɔ bena: Kpɔ ɖa, amesiwo katã le nu ƒom la, ɖe menye Galileatɔwoe wonye oa? Aleke wo, eye mía dome amesiame le ye ŋutɔ degbe, si me wodzi mi ɖo la, sem mahã? Partiatɔwo kple Mediatɔwo, Elamtɔwo kple amesiwo nɔa Mesopotamia, Yudea kple Kapadokia, Ponto kple Asia, Frigia kple Pamfilia. Egipte kple Libia-nutowo me, si le Kirene gbɔ, kple amesiwo nye amedzrowo tso Roma, Yudatɔwo kple trɔ̃subɔla-zu-Yudatɔwo, Kretatɔwo kple Arabiatɔwo: Míese wole Mawu ƒe nu dzɔtsuwo gblɔm le mia ŋutɔwo degbe me. Eye kuvia ɖo wo katã, eye wotsi dzodzodzoe hele gbɔgblɔm na wo nɔewo bena: Esia gɔme ɖe? Ke bubuwo le alɔme ɖem ɖe wo ŋu gblɔ bena: Aha yeye le wo mum.


Eʋegbe - Wikipedia\nEʋegbe nye Eʋeawo ƒe gbe siwo dona. Wo dona Eʋegbe le Ghana kple Togo kpakple Benin Dãhumey dukɔ siwo le Afrika ƒe ɣetoɖoƒe lɔƒo la me. Gbe dodo siwo teɖe Eʋegbe ŋu wonye Fɔ̃gbe kpakple Adzágbe. Esiawo katã wonye Gbe siwo doƒome kple Ʋegbe. Germania ye ŋutsu Diedrich Hermann Westermann, si srɔ̃ nugeɖe le Afrika ŋuti la, ŋlɔ agbalẽwo geɖe le Eʋegbe ŋuti. Ame bubu siwo srɔ̃ nu le Eʋegbe ŋuti wonye Gilbert Ansre, Hounkpati B. Capo, Herbert Stahlke, Roberto Pazzi, Felix K. Ameka, Alan Stewart Duthie. Gake le Eʋenyigbadzi la Sam J. Obianim nye amesi ŋlɔ Ʋegbe gbalẽ geɖewo. Agbalẽ siawo dometɔ ɖeka enye "Amegbetɔa alo Agbezuge ƒe ŋuti nya".\nAfisiwo wodoa Eʋegbe le la le yelo me\n2 Eʋe ŋɔŋlɔdzesiwo\n3 Eʋe ŋɔŋlɔ\n4 Eʋegbe zãzã\n5 Nyasiawo ƒe tsoƒe\n6 Nuxexlẽwo le teƒe bubuwo\nEʋenyigba de lolo ge abe Asãte kple Dahome, siwo le eƒe goawo kple eve dzi, ene. Ke Eʋeawo katã meƒo ƒu ɖekae wɔ fiaɖuƒe gã abe woamawo ene kpɔ o .\nTogbɔ be ɖekawɔwɔ blibo mele wo dome o hã la, fiaɖufe gã eve mawo dometɔ aɖeke meɖu wo dzi kpɔ o, ke boŋ Eʋeawo nɔ wo ɖokui si, vaseɖe esime yevunya va .\nEʋe ŋɔŋlɔdzesiwoTrɔ trɔ\nAblɔɖegbeɖiɖi adre ye le Eʋegbe me.\nEʋe alphabet alo ŋɔŋlɔdzesi\nA a E e Ɛ ɛ I i O o Ɔ ɔ U u\nŋɔŋlɔdzesi blaetɔ̃ ye le Eʋegbe me.\nEʋe alphabet alo ŋɔŋlɔdzesi la katã\nA a B b D d Ɖ ɖ E e Ɛ ɛ F f Ƒ ƒ G g Ɣ ɣ\nH h X x I i K k L l M m N n Ŋ ŋ O o Ɔ ɔ\nP p R r S s T t U u V v Ʋ ʋ W w Y y Z z\nEʋe ŋɔŋlɔTrɔ trɔ\nGermaniatɔwoe dze Ʋegbe ŋɔŋlɔ gɔme. Wozã ŋɔŋlɔdzesi si woyɔna le Aŋlesigbe me be African Reference alphabet kpakple Latin alfabet la kpakple dzesi ʋeaɖewo kpe ɖe eŋu tso International Phonetic Alphabet la me.\nWotsɔ dzesi sia ( ˜ ) fia be wogblɔna alfabet la le ŋɔtimegbe me.\nDzesi bubuwo fiana be ele be na bɔbɔ gbe alo na kɔ wo gbe ɖe dzi.\nekpɔ wò [ɛ́k͡pɔ̀ wò]\nekpɔ wo [ɛ́k͡pɔ̀ wó]\nEʋegbe zãzãTrɔ trɔ\nEʋegbe enye gbe si wo gblɔna le Gana kple Togo dukɔwo me sia.\nNyasiawo ƒe tsoƒeTrɔ trɔ\nMetsɔ nyasiawo tso Eŋlisi Wikipiɖia la me\nAgbalẽ siawo le Eŋlisigbe- kple Dzamagbe me.\nNuxexlẽwo le teƒe bubuwoTrɔ trɔ\nEwe alphabet and pronunciation Omniglot\nEʋegbe ƒo mɔ\nEʋegbe nuƒoƒo siwo le daɖi\nkasahorow Eʋegbe nyameɖeɖe ɖe gbe bubuwo me\nDENYIGBA Denyigba la le nye kple wo siã dzɔ\nWoɖee tso "https://ee.wikipedia.org/w/index.php?title=Eʋegbe&oldid=49516"\nLast edited on 26 Masa 2022, at 09:31\nWotrɔ axa sia susuea le 09:31, 26 Masa 2022.\nEzazã Ŋuti Ɖoɖowo


Da Akpe Na Yehowa Ne Wòayra Wò | Nusɔsrɔ̃\nGBE BUBU Cambodian Dangme Eŋlisi Eʋegbe Franse Ga Garifuna Greenlandic Hmong (Ɣi) Kimbundu Lingala Maltese Mam Mazatec (Huautla) Myanmar Nahuatl (Central) Nahuatl (Huasteca) Ngabere Portuguese Quechua (Ancash) Quechua (Ayacucho) Spanish Tahitian Tlapanec Totonac Twi Umbundu\n“Mida akpe na Yehowa, elabena eƒe dɔme nyo.”—PSALMO 106:1.\nNu kae míate ŋu asrɔ̃ tso apostolo Paulo gbɔ ku ɖe ŋudzedzekpɔkpɔ ɖe nu ŋu ŋu?\nAleke ŋugbledede kple gbedodoɖa kpena ɖe mía ŋu míenyea akpedalawo?\nAleke ŋugbledede le míaƒe yayrawo ŋu ate ŋu akpe ɖe mía ŋu míado dzi le dodokpɔɣiwo?\n1. Nu ka tae míedaa akpe na Yehowa ɖo?\nYEHOWA gbɔe “nunana nyuiwo katã kple nunana blibowo katã” tso. (Yakobo 1:17) Eyae nye míaƒe Kplɔla si lɔ̃ mí eye wòkpɔa míaƒe nuhiahiãwo katã gbɔ na mí dɔmenyotɔe. (Psalmo 23:1-3) Edze be míada akpe na Yehowa tso dzi me vavã. Eyae nye “sitsoƒe kple ŋusẽ” na mí, vevietɔ le xaxaɣiwo. (Psalmo 46:2) Míesena le mía ɖokui me abe hakpalaa ene esi wòŋlɔ bena: “Mida akpe na Yehowa, elabena eƒe dɔme nyo, eye eƒe amenuveve li tegbee!”—Psalmo 106:1.\nƑe 2015 ƒe mawunyakpukpuiae nye: “Mida akpe na Yehowa, elabena eya amea nyo.”—Psalmo 106:1\n2, 3. (a) Ne míenye ame madakpewo la, nu kae wòate ŋu agblẽ le mía ŋu? (b) Biabia kawo mee míadzro le nyati sia me?\n2 Nu ka tae wòle vevie be míada akpe na Yehowa? Amewo nye akpemadalawo le ŋkeke mamlɛ siawo me, abe ale si Biblia gblɔe ɖi ene. (2 Timoteo 3:2) Ame geɖe mekpɔa ŋudzedze ɖe nu nyui siwo Yehowa wɔ na wo la ŋu o. Xexe si me míele la me tɔwo dia ŋutilãmenuwo vivivo, eye wodea dzi ƒo na ame miliɔn geɖe be woaƒle nu siwo mehiã wo ŋutɔŋutɔ o. Esia wɔe be nu si le ame geɖe si la megadzea wo ŋu o. Abe ale si wònɔ le blema Israel-viwo gome ene la, ate ŋu adzɔ be míava zu ame madakpe siwo megakpɔa ŋudzedze ɖe míaƒe yayrawo kple ƒomedodo xɔasi si le mía kple Yehowa dome la ŋu o.—Psalmo 106:7, 11-13.\n3 Azɔ hã bu nu si ate ŋu adzɔ ne míele dodokpɔwo me tom ŋu kpɔ. Kuxiwo ate ŋu ado agba ɖe mía dzi ale gbegbe be míaƒe susuwo nava nɔ míaƒe kuxiwo ŋu tsɔ wu míaƒe yayrawo. (Psalmo 116:3) Nu kae ana míayi edzi anye akpedalawo? Nu kae ana nɔnɔme nyuitɔ nanɔ mía si ne míele dodokpɔwo me tom? Na míakpɔe ɖa.\n‘YEHOWA, NU SIWO NÈWƆ NA MÍ LA SƆ GBƆ LOO’\n4. Aleke míawɔ ayi edzi akpɔ ŋudzedze ɖe nu siwo Yehowa wɔ na mí ŋu?\n4 Ebia agbagbadzedze be míayi edzi akpɔ ŋudzedze ɖe nu siwo Yehowa wɔ na mí ŋu. Gbã la, ele be míabu mɔ siwo nu Yehowa yra mí le la ŋu. Tsɔ kpe ɖe eŋu la, ele be míade ŋugble le ale si yayra mawo ɖo kpe lɔlɔ̃ gã si le Mawu si na mí dzi la ŋu nyuie. Esi hakpalaa wɔe nenema la, nu nyui siwo gbegbe Yehowa wɔ nɛ la wɔ dɔ ɖe edzi ŋutɔ.—Xlẽ Psalmo 40:6; 107:43.\n5. Nu kae míate ŋu asrɔ̃ tso apostolo Paulo gbɔ ku ɖe akpedada ŋu?\n5 Míate ŋu asrɔ̃ ale si míada akpe na Yehowa ne míedea ŋugble le apostolo Paulo ƒe kpɔɖeŋua ŋu. Míenyae be edea ŋugble le eƒe yayrawo ŋu, elabena edaa akpe na Mawu edziedzi le gbedodoɖa me. Paulo nyae be yenye “busunyagblɔla kple yometila kpakple ame mabuame” tsã. Eda akpe be togbɔ be yenɔ nenema tsã hã la, Mawu kple Kristo wokpɔ nublanui na ye eye wona mɔnukpɔkpɔ ye be yeaɖe gbeƒã na ame bubuwo. (Xlẽ 1 Timoteo 1:12-14.) Paulo daa akpe na Yehowa ɖe nɔvia Kristotɔwo ta edziedzi, eye wòkpɔ ŋudzedze ɖe ale si woɖea nɔnɔme nyuiwo fiana hesubɔa Mawu nuteƒewɔwɔtɔe la ŋu. (Filipitɔwo 1:3-5, 7; 1 Tesalonikatɔwo 1:2, 3) Paulo mehe ɖe megbe be yeada akpe na Yehowa ɖe nu siwo katã nɔviwo wɔ nɛ esime wònɔ dodokpɔwo me tom la ta o. (Dɔwɔwɔwo 28:15; 2 Korintotɔwo 7:5-7) Eya ta mewɔ nuku o be Paulo de dzi ƒo na Kristotɔwo be: “Miɖee fia be yewonye akpedalawo . . . , mianɔ nu xlɔ̃m mia nɔewo kple psalmowo, Mawu kafukafu nyawo [kple] gbɔgbɔmehawo le dɔmekɔkɔ me.”—Kolosetɔwo 3:15-17.\nŊUGBLEDEDE KPLE GBEDODOÐA NANA MÍENYEA AKPEDALAWO\n6. Susu kawo tae nèdaa akpe na Yehowa ɖo?\n6 Aleke míate ŋu asrɔ̃ Paulo ƒe kpɔɖeŋua? Míate ŋu awɔ esia ne míedea ŋugble le nu siwo Yehowa wɔ na mía ŋutɔwo la ŋu. (Psalmo 116:12) Ne ame aɖe bia wò be: “Yehowa ƒe yayra kawo ŋue nèkpɔa ŋudzedze ɖo?” la, aleke nàɖo eŋui? Ðe nàƒo nu tso ƒomedodo xɔasi si le mia kple Yehowa dome ŋua? Alo ale si wòtsɔ wò nu vɔ̃wo ke wò le Kristo ƒe tafevɔsaa ta? Ðe nàda akpe ɖe nɔvi Kristotɔ siwo kpe ɖe ŋuwò le ɣeyiɣi sesẽwo me la ta? Ðe nàƒo nu tso ale si nèkpɔ ŋudzedze ɖe srɔ̃wò alo viwòwo ŋu la ŋua? Gbɔ dzi ɖi nàde ŋugble le mɔ geɖe siwo nu Mawu yra wò le la ŋu. Esia aʋã wò be nàda akpe nɛ gbe sia gbe.—Xlẽ Psalmo 92:2, 3.\nSrɔ̃ Xana kple Xizkiya ƒe kpɔɖeŋu eye nàda akpe na Yehowa ɖe nu siwo wòwɔ na wò la ta\n7. (a) Nu ka tae wòle be míada akpe na Yehowa le míaƒe gbedodoɖawo me? (b) Ne èdaa akpe na Yehowa le wò gbedodoɖawo me la, vi kae wòaɖe na wò?\n7 Ne míedea ŋugble le ale si gbegbe Yehowa yraa míi ŋu la, aʋã mí be míada akpe nɛ le gbedodoɖa me. (Psalmo 95:2; 100:4, 5) Nubiabia Mawu ta koe ame aɖewo doa gbe ɖa. Gake edzea Yehowa ŋu ne míedaa akpe nɛ ɖe nu siwo le mía si hã ta le míaƒe gbedodoɖawo me. Amewo abe Xana kple Xizkiya ene, kpakple Mawu subɔla bubu geɖe siwo da akpe na Yehowa la ƒe gbedodoɖawo dze le Biblia me. (1 Samuel 2:1-10; Yesaya 38:9-20) Eya ta srɔ̃ woƒe kpɔɖeŋu eye nàda akpe na Yehowa ɖe nu siwo wòwɔ na wò la ta. (1 Tesalonikatɔwo 5:17, 18) Ne èwɔ esia la, wò dzi adze eme, wò lɔlɔ̃ na Mawu adzi ɖe edzi, eye ànye exɔlɔ̃ ɖaa.—Yakobo 4:8.\nYehowa ƒe yayra kawo ŋue nèkpɔa ŋudzedze ɖo? (Kpɔ memama 6, 7)\n8. Nu kawoe ate ŋu ana míazu akpemadalawo?\n8 Ne míeɖɔ ŋu ɖo o la, ate ŋu adzɔ bɔbɔe be míagava nɔ ŋudzedze kpɔm ɖe Yehowa ƒe nunana nyuiwo ŋu o. Nu ka tae? Elabena míede blibo o eye míenyi ŋudzedzemakpɔmakpɔ ɖe nu ŋu ƒe nɔnɔme dome tso mía dzila gbãtɔwo gbɔ. Yehowa da Adam kple Xawa ɖe paradiso me eye wòkpɔ egbɔ be nu sia nu si hiã wo la su wo si. Woate ŋu anɔ agbe tegbee le ŋutifafa me hafi. (1 Mose 1:28) Gake womekpɔ ŋudzedze ɖe woƒe yayrawo ŋu o. Ŋukeklẽ wɔe be wogadi nu bubuwo kpee. Mlɔeba nu sia nu do le wo si me. (1 Mose 3:6, 7, 17-19) Ame madakpewo ƒe xexe mee míele, eye ate ŋu adzɔ be míawo hã míagava nɔ ŋudzedze kpɔm ɖe nu siwo gbegbe Yehowa wɔ na mí la ŋu o. Ate ŋu ava eme be míagava nɔ asixɔxɔ dem ƒomedodo kplikplikpli si le mía kple Mawu dome alo mɔnukpɔkpɔ si wònye be míenye xexea me godoo ƒe nɔviwo ƒe habɔbɔa me tɔwo la ŋu o. Xexe sia me nuwo ate ŋu ahe míaƒe susu. (1 Yohanes 2:15-17) Be esia nagadzɔ ɖe mía dzi o la, ele be míanɔ ŋugble dem le míaƒe yayra gbogboawo ŋu eye míanɔ akpe dam na Mawu edziedzi ɖe mɔnukpɔkpɔ si su mía si be míenye eƒe amewo la ta.—Xlẽ Psalmo 27:4.\nNE MÍELE DODOKPƆWO ME TOM\n9. Ne míele dodokpɔwo me tom la, nu ka tae wòle be míade ŋugble le míaƒe yayrawo ŋu?\n9 Ne míekpɔa ŋudzedze ɖe nu ŋu la, akpe ɖe mía ŋu míado dzi le dodokpɔ sesẽwo me. Nya sesẽwo ate ŋu adzɔ ɖe mía dzi kpata siwo agblẽ nu le mía ŋu vevie. Wo dometɔ aɖewoe nye ame srɔ̃ ƒe nuteƒemawɔmawɔ, dɔléle sesẽ aɖe, ame vevi aɖe ƒe ku, alo dzɔdzɔmefɔku gblẽnuleameŋu aɖe. Gake ŋugbledede le Yehowa ƒe yayrawo ŋu afa akɔ na mí eye wòado ŋusẽ mí be míado dzi. Bu nuteƒekpɔkpɔ siwo gbɔna la ŋu kpɔ.\n10. Viɖe kae Irina kpɔ le esi wòdea ŋugble le eƒe yayrawo ŋu ta?\n10 Irina, si nye gbesiagbe mɔɖela le Dziehe Amerika la srɔ̃, si nye hamemetsitsi la, wɔ ahasi eye wòdzo le nɔvinyɔnua kple ɖeviawo gbɔ. * (Kpɔ etenuŋɔŋlɔa.) Nu kae kpe ɖe Irina ŋu wòyi edzi le Yehowa subɔm nuteƒewɔwɔtɔe? Egblɔ be: “Mekpɔa ŋudzedze ɖe ale si Yehowa tsɔ ɖe le eme nam heléa be nam la ŋu. Ŋugbledede le yayra gbogbo siwo su asinye ŋu gbe sia gbe na mede dzesi mɔnukpɔkpɔ si gbegbe wònye be mía Fofo ametakpɔla si le dziƒo la dze sim helɔ̃m. Menya be magblẽm ɖi akpɔ o.” Togbɔ be Irina to nɔnɔme wɔnublanui geɖewo me hã la, dzidzɔ si wòkpɔna la kpena ɖe eŋu wòdoa dzi hedea dzi ƒo na ame bubuwo hã.\n11. Nu kae kpe ɖe Kyung-sook ŋu wòdo dzi esi dɔléle sesẽ aɖe dze edzi?\n11 Nɔvinyɔnu Kyung-sook le Asia, eye wo kple srɔ̃a wowɔ mɔɖeɖedɔa ƒe 20 kple edzivɔ. Gbe ɖeka wodoe kpɔ le kɔdzi hekpɔe be dzitodzito me kansa si womekpɔ dze sii kaba o le eŋu, eye wogblɔ nɛ be ɣleti etɔ̃ va se ɖe ade koe wòagate ŋu anɔ agbe. Togbɔ be wo kple srɔ̃a woto dodokpɔ geɖewo me va yi hã la, wonɔ lãmesẽ nyui me. Egblɔ be: “Lãmesẽkuxi sia te ɖe dzinye vevie. Mese le ɖokuinye me be evɔ nam, eye vɔvɔ̃ ɖom ŋutɔ.” Nu kae kpe ɖe Kyung-sook ŋu wòte ŋu do dzi? Egblɔ be: “Zã sia zã hafi mamlɔ anyi la, meyia míaƒe xɔta eye mekɔa gbe dzi doa gbe ɖa hedaa akpe ɖe nu atɔ̃ siwo ŋu mekpɔ ŋudzedze ɖo le ŋkekea me ta. Esia nana mekpɔa akɔfafa eye meƒoa nu tso lɔlɔ̃ si le asinye na Yehowa ŋu nɛ.” Aleke gbe si Kyung-sook dona ɖa gbe sia gbe la ɖe vi nɛ? Egblɔ be: “Meva kpɔe dze sii be Yehowa léa mí ɖe te le xaxaɣiwo eye míaƒe yayrawo sɔ gbɔ sãsãsã wu míaƒe xaxawo.”\nSheryl kple nɔvia John si tsi agbe le tsiɖɔɖɔa me (Kpɔ memama 13)\n12. Nu kae na Jason kpɔ akɔfafa esi srɔ̃a ku?\n12 Nɔviŋutsu Jason, si le alɔdzedɔwɔƒe aɖe le Afrika la le ɣeyiɣiawo katã ƒe subɔsubɔdɔa wɔm ƒe 30 kple edzivɔe nye esia. Egblɔ be: “Ƒe adre ye nye esi va yi la, srɔ̃nye ku eye ɣeaɖewoɣi la, vevesesea wua gbɔgblɔ. Ne metsɔ susu ɖo nu si gbegbe me wòto esime kansa nɔ fu ɖem nɛ ŋu la, egbãa dzi nam ŋutɔ.” Nu kae na Jason kpɔ gbɔdzɔe aɖe si nu? Egblɔ be: “Gbe ɖeka meɖo ŋku ɣeaɖeɣi si mía kple srɔ̃nye míekpɔ dzidzɔ ɖekae la dzi, eye medo gbe ɖa da akpe na Yehowa be meɖo ŋku nudzɔdzɔ ma dzi. Esia na mekpɔ gbɔdzɔe vie, eye tso ɣemaɣi la, medaa akpe na Yehowa edziedzi ɖe dzidzɔɣi mawo siwo dzi meɖoa ŋkui la ta. Ŋudzedzekpɔkpɔ ɖe nu ŋu kpɔ ŋusẽ nyui ɖe nye seselelãme dzi. Megaxaa nu ɣeaɖewoɣi ya, gake akpedada na Yehowa ɖe ale si nye srɔ̃ɖeɖea dze edzi kple mɔnukpɔkpɔ si su asinye be mía kple ame si lɔ̃ eyama la míesubɔe ɖekae ta la nana nye dzi dzea eme.”\n“Medaa akpe ŋutɔ be Yehowa ye nye nye Mawu”—Sheryl\n13. Nu kae kpe ɖe Sheryl ŋu wòdo dzi esi eƒe ƒomea me tɔ akpa gãtɔ ku?\n13 Esi ahom sesẽ aɖe (Super Typhoon Haiyan) tu le ƒu dzi si wɔe be tsi ɖe Philippines-nyigbaa ƒe akpa gãtɔ le ƒe 2013 ƒe nuwuwu lɔƒo la, nu sia nu kloe dome gblẽ na Sheryl, si xɔ ƒe 13 ɣemaɣi. Egblɔ be: “Aƒe megale asinye o, eye nye ƒomea me tɔ akpa gãtɔ megali o.” Fofoa, dadaa kple nɔvia etɔ̃ ku le tsiɖɔɖɔa me. Nu kae kpe ɖe Sheryl ŋu wòdo dzi eye mebi dzi ɖe Yehowa ŋu o. Esi Sheryl dea ŋugble le yayra siwo katã kpɔm wòle ŋu ta la, egadaa akpe na Yehowa kokoko. Egblɔ be: “Mekpɔ nu siwo katã nɔviawo wɔ tsɔ kpe ɖe ame siwo hiã kpekpeɖeŋu la ŋu kple ale si wode dzi ƒo na woe. Menya be le xexea me godoo la, nɔviwo nɔ gbe dom ɖa ɖe tanye.” Egblɔ kpee be: “Medaa akpe ŋutɔ be Yehowa ye nye nye Mawu. Enaa nu siwo míehiã la mí ɣesiaɣi.” Vavãe, ne míedaa akpe ɖe míaƒe yayrawo ta la, nu mate ɖe mía dzi fũu o. Ewɔnɛ be míetea ŋu doa dzi le nɔnɔme sesẽ ƒomevi ɖe sia ɖe me.—Efesotɔwo 5:20; xlẽ Filipitɔwo 4:6, 7.\n‘NYE YA MATSO ASEYE ÐE YEHOWA ŊU’\n14. Nu kae míele mɔ kpɔm na kple dzidzɔ? (Kpɔ nɔnɔmetata si le nyati sia ƒe gɔmedzedze.)\n14 Tso blema ke la, Yehowa ƒe amewo daa akpe ɖe woƒe yayrawo ta. Esi Yehowa ɖe Israel-viwo tso Farao kple eƒe aʋakɔwo si me le Ƒudzĩa nu la, wodzi ha kple dzidzɔ tsɔ kafui heda akpe nɛ. (2 Mose 15:1-21) Egbea, yayra siwo ŋu míedea asixɔxɔe wu la dometɔ ɖekae nye be míenya be vevesese nu ayi kpuie. (Psalmo 37:9-11; Yesaya 25:8; 33:24) Bu ale si míase le mía ɖokui me ne Yehowa va tsrɔ̃ eƒe futɔwo katã eye wòxɔ mí ɖe xexe yeye si me ŋutifafa kple dzɔdzɔenyenye xɔ aƒe ɖo me la ŋu kpɔ ko. Aleke gbegbe míada akpe na Yehowa gbe ma gbee nye esi!—Nyaɖeɖefia 20:1-3; 21:3, 4.\nYayra siwo ŋu míedea asixɔxɔe wu la dometɔ ɖekae nye be míenya be vevesese nu ayi kpuie\n15. Nu kae nèɖoe kplikpaa be yeawɔ le ƒe 2015 bliboa me?\n15 Míele mɔ kpɔm na yayra geɖe tso Yehowa gbɔ le ƒe 2015 me. Ele eme be míato dodokpɔ aɖewo me ya. Gake nu ka kee ɖadzɔ o, míenyae be Yehowa magblẽ mí ɖi akpɔ o. (5 Mose 31:8; Psalmo 9:10, 11) Ayi edzi ana nu sia nu si míehiã la mí ale be míasubɔe nuteƒewɔwɔtɔe. Mina míaɖoe kplikpaa be míasrɔ̃ nyagblɔɖila Xabakuk ƒe nɔnɔme. Egblɔ be: ‘Togbɔ be gboti magaƒo se o, eye wainka matse o; amiti agbe aminana, eye agblewo mana nuɖuɖu o; woatsrɔ̃ alẽwo le lãkpɔwo me, eye nyiwo maganɔ lãxɔwo me o hã la; nye ya matso aseye, eye makpɔ dzidzɔ ɖe Mawu, nye xɔnametɔ la ŋu.’ (Xabakuk 3:17, 18) Le ƒe bliboa me la, neva eme be míayi edzi ade ŋugble le míaƒe yayrawo katã ŋu eye esia naʋã mí míawɔ ƒe 2015 ƒe mawunyakpukpuia me nyawo dzi. Eyae nye: “Mida akpe na Yehowa, elabena eya amea nyo.”—Psalmo 106:1.\nYayrawo: Nu nyui siwo katã Yehowa na mí, esiwo wòwɔ na mí kple esiwo wòava wɔ na mí le etsɔme\nŊugbledede le míaƒe yayrawo ŋu: Efia be míagbɔ dzi ɖi abu míaƒe yayrawo katã ŋu nyuie moveviɖoɖotɔe ahaƒo nu tso wo ŋu le gbedodoɖa me\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA January 2015\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA January 2015


“Dzi Nyanu Le Esi”—Ke Hã Ebɔbɔa Eɖokui Eye Wòsea nu gɔme | Te Ðe Yehowa Ŋu\nGBE BUBU Afrikaans Albanian Amharic Arabic Armenian Aymara Baoule Bengali Bicol Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chiyao Croatian Czech Danish Dutch Estonian Eŋlisi Eʋegbe Fijian Finnish Franse Ga Georgian German Greek Haitian Creole Hausa Hiligaynon Hindi Hungarian Igbo Iloko Indonesian Italian Japanese Kannada Kikongo Kikuyu Kiluba Kinyarwanda Kirghiz Kirundi Kisonge Kongo Korean Kwanyama Latvian Lingala Lithuanian Luganda Luo Macedonian Malagasy Malay Malayalam Maltese Myanmar Ndebele (Zimbabwe) Ndonga Niuean Norwegian Oromo Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Rarotongan Romanian Russian Sango Sepedi Serbian Serbian (Roman) Sesotho (Lesotho) Setswana Seychelles Creole Shona Slovak Slovenian Solomon Islands Pidgin Spanish Sranantongo Swahili Swedish Tagalog Tahitian Tamil Thai Tigrinya Tiv Tok Pisin Tongan Tshiluba Tsonga Turkish Twi Ukrainian Uruund Venda Vietnamese Xhosa Yoruba Zulu\n“Dzi Nyanu Le Esi”—Ke Hã Ebɔbɔa Eɖokui\n1-3. Nukata míate ŋu aka ɖe edzi be Yehowa nye ɖokuibɔbɔla?\nVIFOFO aɖe di be yeafia nu vevi aɖe ye vi sue. Edi vevie be nyaa naɖo ɖevia ƒe dzi gbɔ. Mɔ ka dzie wòato? Ðe wòle be wòatsi tre ka ɖe ɖevia ŋkume ŋɔdzitɔe eye wòagblɔ nyaa kple dzikua? Alo ɖe wòle be wòabɔbɔ anɔ tasɔsɔ me kple ɖevia eye wòatsɔ tufafa kple vividoɖeameŋu aƒo nuia? Godoo la, vifofo nyanu ɖokuibɔbɔla atia mɔnu si me tufafa le.\n2 Vifofo ka ƒomevie Yehowa nye—ɖokuidoɖedzila alo ɖokuibɔbɔla, dzikudola alo tufala? Yehowae nye nuwokatãnyala, eƒe nunya de ŋgɔ wu amesiame tɔ. Gake ède dzesii be sidzedze kple nunyanya mewɔa amewo ɖokuibɔbɔlawoe kokoko oa? Abe alesi Biblia gblɔe ene la, “sidzedze . . . doa ame ɖe dzi.” (Korintotɔwo I, 3:19; 8:1) Gake Yehowa, amesi ‘si dzi nyanu le,’ la nye ɖokuibɔbɔla hã. (Hiob 9:4) Menye ɖe eƒe ɖoƒe le tsɛ le mɔ aɖeke nu alo be gãnyenyee medze le eŋu le mɔ aɖe nu o, ke boŋ ɖokuidodoɖedzi ye mele eme kura o. Nukata wòle alea?\n3 Yehowa le kɔkɔe. Eyata ɖokuidodoɖedzi, si nye nɔnɔme si ƒoa ɖi ame, mele eme kura o. (Marko 7:20-22) Tsɔ kpe ɖe eŋu la, de dzesi nya si nyagblɔɖila Yeremya gblɔ na Yehowa: “Wò [Yehowa ŋutɔ ƒe] luʋɔ aɖo ŋui godoo eye wòabɔbɔ ava anyi nam.” * (Konyifahawo 3:20, NW) Bu eŋu kpɔ ko! Yehowa, xexeame katã ƒe Aƒetɔ Dziɖulagã, lɔ̃ faa be ‘yeabɔbɔ ava anyi,’ alo abɔbɔ anɔ sɔsɔme kple Yeremya, ale be yeaɖo to ame madeblibo ma ahawɔ nusi wòdi la nɛ. (Psalmo 113:7) Ẽ, Yehowa nye ɖokuibɔbɔla. Gake nukae Mawu ƒe ɖokuibɔbɔ lɔ ɖe eme? Aleke wòdo ƒome kple nunyae? Eye nukata esia le vevie na mí?\nAlesi Yehowa Nye Ðokuibɔbɔlae\n4, 5. (a) Nukae nye ɖokuibɔbɔ, nukawo mee wòdzena le, eye nukata mele be woawɔ vodada abui be efia gbɔdzɔgbɔdzɔ alo vɔvɔ̃ o? (b) Aleke Yehowa ɖe ɖokuibɔbɔ fia le nuwɔwɔ ɖe Dawid ŋu mee, eye aleke gbegbe Yehowa ƒe ɖokuibɔbɔ le vevie na míi?\n4 Ðokuibɔbɔ fia tamebɔbɔɖeanyi, si nye ɖokuimadomadoɖedzi kple ameɖokuimadamada. Esi wònye be ɖokuibɔbɔ nye nɔnɔme si tso ememe le dzia me ta la, edzena le nɔnɔme siwo nye tufafa, dzigbɔɖeanyi, kple nugɔmesesename me. (Galatiatɔwo 5:22, 23) Gake mele be woawɔ vodada abui be mawumenɔnɔme siawo fia gbɔdzɔgbɔdzɔ alo vɔvɔ̃ o. Nɔnɔme siawo metsi tre ɖe Yehowa ƒe dɔmedzoe dzɔdzɔe dodo alo eƒe nutsrɔ̃ŋusẽ zazã ŋu o. Ke boŋ le Yehowa ƒe ɖokuibɔbɔ kple tufafa me la, eɖea eƒe ŋusẽ gã, ŋusẽ si le esi be wòalé eɖokui bliboe, la fiana. (Yesaya 42:14) Aleke ɖokuibɔbɔ do ƒome kple nunyae? Biblia ƒe numekugbalẽ aɖe gblɔ be: “Woate ŋu aɖe ɖokuibɔbɔ gɔme koŋ . . . be enye ɖokuitɔmadimadi eye enye nu vevi si dzi nunya ɖesiaɖe nɔ te ɖo.” Eyata nunya vavã mate ŋu anɔ ame si ɖokuibɔbɔ manɔmee o. Aleke Yehowa ƒe ɖokuibɔbɔ ɖea vi na míi?\nVifofo nyanu wɔa nu kple viawo le tufafa kple ɖokuibɔbɔ me\n5 Fia Dawid dzi ha na Yehowa be: “Ètsɔ wò xɔname ƒe akpoxɔnu nam, meziɔ ɖe wò ɖusi ŋu, eye wò tufafa [ɖokuibɔbɔ, NW] do gãm.” (Psalmo 18:36) Ne míagblɔe la, efia be Yehowa bɔbɔ eɖokui be wòaxɔ na ame tsɛ madeblibo sia, eye wòkpɔ eta helée ɖe te ŋkeke sia ŋkeke. Dawid kpɔe dze sii be hafi yeakpɔ xɔxɔ—eye hafi gãnyenye nasu ye si mlɔeba abe fia ene gɔ̃ hã—la, ke alesi Yehowa lɔ̃ faa be yeabɔbɔ Ye ɖokui alea tae. Le nyateƒe me, mía dometɔ kae akpɔ mɔ be yeakpɔ xɔxɔ ne menye ɖe Yehowa nye ɖokuibɔbɔla, amesi lɔ̃na faa be yeabɔbɔ ava anyi le nuwɔwɔ ɖe mía ŋu me, le esi wònye Fofo fatu si lɔ̃a mí ta o?\n6, 7. (a) Gɔmesese ka nue Yehowa nye ɖokuibɔbɔla le? (b) Ƒomedodo kae le tufafa kple nunya dome, eye amekae ɖo esia ƒe kpɔɖeŋu gãtɔ?\n6 Ame ɖokui bɔbɔ ɖe anyi nye nɔnɔme nyui aɖe si wòle be amegbetɔ wɔnuteƒewo natu ɖo. Edo ƒome kple nunya. Le kpɔɖeŋu me, Lododowo 11:2 gblɔ be: “Amesiwo bɔbɔa wo ɖokui ɖe anyigba la, si me nunya le.” Gake Biblia meƒo nu tso Yehowa ŋu kpɔ be enye amesi bɔbɔa eɖokui ɖe anyi le gɔmesese si le abe alesi wòle le amegbetɔwo gome ene nu o. Nukatae? Menye ɖe eya menye ɖokuibɔbɔla o. Gake alesi wozã nya ɖokuibɔbɔɖeanyi le Ŋɔŋlɔawo me ku ɖe amegbetɔwo ŋu la fia be woanya ame ŋutɔ ƒe ŋutetewo ƒe seɖoƒe si sɔ. Seɖoƒe meli na Ŋusẽkatãtɔ la ƒe ŋutetewo o, negbe afisiwo eya ŋutɔ ɖoe eɖokui dzi be yeawɔ nane ase ɖo le eƒe dzidzenu dzɔdzɔeawo ta ko. (Marko 10:27; Tito 1:2) Tsɔ kpe ɖe eŋu la, esi eyae nye Dziƒoʋĩtɔ ta la, mele ame aɖeke te o. Eyata gɔmesesea ƒe akpa ma si le ɖokuibɔbɔɖeanyi ŋu la meku ɖe Yehowa ŋu kura o.\n7 Gake Yehowa nye ɖokuibɔbɔla le gɔmesese sia nu be elɔ̃na faa be yeawɔ nu kple amegbetɔ siwo nye ame tsɛwo. Yehowa nye amesi fa tu hã. Efiaa esubɔlawo be tufafa hiã vevie bene nunya vavã nasu ame si. Le esia ta Biblia ƒo nu tso “tufafa si nɔ te ɖe nunya dzi” ŋu. * (Yakobo 3:13, NW) Yehowa ɖo esia ƒe kpɔɖeŋu nyuitɔ kekeake ɖi. Mina míakpɔe ɖa.\nYehowa Dea Dɔ Asi eye Wòɖoa To Ame Ðokuibɔbɔtɔe\n8-10. (a) Nukatae wònye nusi ɖe dzesi be Yehowa lɔ̃na faa be yeade dɔ asi na ame ahaɖo to ame? (b) Aleke Ŋusẽkatãtɔ la wɔ nu ɖe eƒe dɔlawo ŋu ɖokuibɔbɔtɔe?\n8 Yehowa ƒe ɖokuibɔbɔ kple alesi wòlɔ̃na faa be yeade dɔ asi ahaɖo to ame ƒe kpeɖodzi lédzinamewo li. Be wòwɔa esia gɔ̃ hã la nye nusi wɔ nuku; Yehowa mehiã ame aɖeke ƒe kpekpeɖeŋu alo aɖaŋuɖoɖo hafi o. (Yesaya 40:13, 14; Romatɔwo 11:34, 35) Ke hã Biblia ɖee fia mí enuenu be Yehowa bɔbɔa eɖokui le mɔ siawo nu.\n9 Le kpɔɖeŋu me, bu nu ɖedzesi aɖe si dzɔ le Abraham ƒe agbe me ŋu kpɔ. Abraham xɔ amedzro etɔ̃, siwo dometɔ ɖeka wòyɔ be “Yehowa.” Le nyateƒe me la, mawudɔlawoe amedzroawo nye, gake wo dometɔ ɖeka va le Yehowa ƒe ŋkɔ me eye wòwɔ nu le Eya ƒe ŋkɔ me. Esi mawudɔla ma ƒo nu eye wòwɔ nu la, ɖeko wòle abe Yehowae nye ma le nu ƒom hele nu wɔm ene. To mɔnu sia dzi la, Yehowa gblɔ na Abraham be ‘konyifaɣli sesẽ si dom wole ɖe Sodom kple Gomora ta’ va ɖo to me na ye. Yehowa gblɔ be: “Maɖi ayi, ne makpɔ bena, nya, siwo katã sem mele le wo ŋuti la, le eme loo, alo mele eme o, ne manya.” (Mose I, 18:3, 20, 21) Ele eme baa be Yehowa ƒe gbedasia mefia be ele kokoko be Ŋusẽkatãtɔ la ŋutɔŋutɔ ‘naɖi ayi’ o. Ke boŋ dɔlawoe wòdɔ ɖa be woanɔ ye teƒe. (Mose I, 19:1) Nukatae? Ðe Yehowa ƒe ŋku si kpɔa nuwo katã la “manya” nusiwo tututu nɔ dzɔdzɔm le nuto ma me le eɖokui si oa? Anya godoo. Togbɔ be ele alea hã Yehowa gatsɔ dɔa de asi na mawudɔla mawo be woayi aɖaku nu me le nya la ŋu eye woasrã Lot kple eƒe ƒomea akpɔ le Sodom.\n10 Gakpe ɖe eŋu la, Yehowa ɖoa to. Ɣeaɖeɣi ebia eƒe dɔlawo be woado susu vovovowo ɖa le alesi woawɔ ahe Fia vɔ̃ɖi Ahab ƒe nuwuwu vɛ ŋu. Yehowa mehiã kpekpeɖeŋu ma hafi o. Ke hã elɔ̃ ɖe eƒe dɔlawo dometɔ ɖeka ƒe susu dzi eye wòdɔe be wòayi aɖawɔe nenema. (Fiawo I, 22:19-22) Ðe menye ɖokuibɔbɔ enye ma oa?\n11, 12. Aleke Abraham wɔ va kpɔ Yehowa ƒe ɖokuibɔbɔ dze sii?\n11 Yehowa lɔ̃na faa be yeaɖo to amegbetɔ madeblibo siwo di be yewoagblɔ yewoƒe dzimaɖitsitsiwo nɛ la gɔ̃ hã. Le kpɔɖeŋu me, esi Yehowa gblɔ na Abraham be Yeɖoe be yeatsrɔ̃ Sodom kple Gomora la, nuteƒewɔla ma tɔtɔ ale gbegbe. Abraham gblɔ be: “Esia nede megbe xaa tso gbɔwò! Ðe xexeame ƒe ʋɔnudrɔ̃la madrɔ̃ ʋɔnu dzɔdzɔe oa?” Ebia nenye be Yehowa aɖe asi le duawo tsɔtsrɔ̃ ŋu nenye be woate ŋu akpɔ ame dzɔdzɔe 50 le wo me. Yehowa ka ɖe edzi nɛ be Yematsrɔ̃ wo o. Gake Abraham gabia ake, eye wòɖiɖi xexlẽmea va 45, emegbe 40, eye wòyi edzi nɔ xexlẽmea ɖiɖim ɖe edzi. Togbɔ be Yehowa ka ɖe edzi nɛ be yematsrɔ̃ wo o hã la, Abraham yi ebiabia dzi vaseɖe esime xexlẽmea va ɖo ewo pɛ ko. Anɔ eme be Abraham mekpɔ alesi gbegbe Yehowa nye nublanuikpɔlae dze sii nyuie haɖe o. Eɖanye susu ka tae wòbia o, Yehowa ɖe mɔ dzigbɔɖitɔe kple ɖokuibɔbɔtɔe na Abraham si nye exɔlɔ̃ kple esubɔla be wòaɖe eƒe dzitsitsi agblɔ faa.—Mose I, 18:23-33.\n12 Amegbetɔ siwo nye nunyalagãwo dometɔ nenie aɖo to amesi ƒe nunya meɖo afi aɖeke kura o la ƒe nyawo dzigbɔɖitɔe nenema? * Gake nenema gbegbee mía Mawu la ya bɔbɔa eɖokuii. Le dzeɖoɖo ma ke me la, Abraham va kpɔe dze sii hã be Yehowa “gbɔa dzi blewu.” (Mose II, 34:6) Ðewohĩ esi Abraham kpɔe dze sii be yemekpɔ mɔ anɔ gbe biam Dziƒoʋĩtɔ la alea o ta la, eɖe kuku zi eve be: “Aƒetɔ [Yehowa], megabi dzi o loo.” (Mose I, 18:30, 32) Eye Yehowa mebi dzi hã o. Nyateƒee, “tufafa si nɔ te ɖe nunya dzi” yɔ eyama fũ.\nYehowa Nye Nugɔmesenamela\n13. Le Biblia me la, gɔmesese kae le nya “nugɔmesesename” ŋu, eye nukatae nya sia ɖɔ Yehowa ƒe nɔnɔme wòsɔ pɛpɛpɛ?\n13 Yehowa ƒe ɖokuibɔbɔ gadzena le eƒe nɔnɔme nyui bubu aɖe hã me—eƒe nugɔmesesename. Nublanuitɔe la, nɔnɔme sia medzena le amegbetɔ madeblibowo me o. Menye ɖe Yehowa lɔ̃na faa be yeaɖo to yeƒe nuwɔwɔ nyanuwo ko evɔ o ke elɔ̃na faa be yeaɖe asi le nya ŋu nenye be matsi tre ɖe eƒe dzidzenu dzɔdzɔeawo ŋu o ko. Le Biblia me la, alesi wozã nya “nugɔmesesename” le nyaa ŋutɔŋutɔ nu fia “asiɖeɖelenyaŋu alɔ̃ faa be woawɔ ame bubu ƒe didi dzi.” Nɔnɔme sia hã nye mawumenunya ƒe akpa vevi aɖe. Yakobo 3:17 (NW) gblɔ be: “Nunya si tso dziƒo la . . . sea nu gɔme na ame.” Susu ka nue Yehowa si nye nusianunyala la nye nugɔmesenamela le? Wo dometɔ ɖekae nye be etrɔna ɖe nɔnɔmewo ŋu. Ðo ŋku edzi be Yehowa ƒe ŋkɔa ŋutɔ fia mí be etrɔa eɖokui va zua nusianu si hiã bene eƒe tameɖoɖowo nava eme. (Mose II, 3:14) Ðe ema mefia tɔtrɔ ɖe nɔnɔmewo ŋu kple nugɔmesesename ƒe nɔnɔme oa?\n14, 15. Nukae ŋutega si Xezekiel kpɔ le Yehowa ƒe dziƒotasiaɖam ŋu la fia mí tso Yehowa ƒe dziƒohabɔbɔa ŋu, eye aleke wòto vovo na xexeme habɔbɔwoe?\n14 Biblia ƒe kpukpui ɖedzesi aɖe li si kpena ɖe mía ŋu be míase alesi Yehowa trɔna ɖe nɔnɔmeawo ŋui la gɔme vaseɖe afi aɖe. Woɖe Yehowa ƒe gbɔgbɔ me nuwɔwɔwo ƒe dziƒohabɔbɔ ƒe ŋutega fia nyagblɔɖila Xezekiel. Ekpɔ tasiaɖam si ƒe lolome dzi ŋɔ ale gbegbe, si nye Yehowa ŋutɔ ƒe “ʋu” si Wòfiaa mɔe ɣesiaɣi. Alesi wòzɔna koŋ ye nya kpɔna wu. Eƒe afɔti gãawo trɔ ɖe go ene me eye ŋkuwo yɔ wo ŋu fũ kpe ɖo, ale bena woate ŋu akpɔ afisiafi eye woate ŋu aɖo ta mɔ bubu dzi enumake, esime womatɔ alo atrɔ hafi o. Eye mehiã be tasiaɖam gã sia nanɔ tetem ɖɔɖɔɖɔ abe ʋu gã siwo amegbetɔwo wɔ la ene o. Ate ŋu aƒu du abe alesi dzikedzo ɖea ablae ene, eye wòate ŋu atrɔ le dzogoe kura gɔ̃ hã dzi! (Xezekiel 1:1, 14-28) Ẽ, Yehowa ƒe habɔbɔ, si le ŋusẽkatãtɔ Dziɖulagã la ƒe mɔfiafia te, trɔna ɖe nɔnɔmewo ŋu wòƒo ɖesiaɖe ta, eye wòtsona ɖe nɔnɔme kple hiahiã siwo trɔna ɖaa la gbɔ kpɔkpɔ ŋu ɣesiaɣi.\n15 Ðeko wòle be amegbetɔwo nadze agbagba asrɔ̃ tɔtrɔ ɖe nɔnɔmewo ŋu pɛpɛpɛ alea. Gake zi geɖe la, amegbetɔwo kple woƒe habɔbɔwo ƒe nya me sẽna tsɔ wu be woatrɔ ɖe nɔnɔmea ŋu, wonyea nugɔmemaselawo tsɔ wu be woanye amesiwo ɖea asi le nya ŋu bɔbɔe. Le kpɔɖeŋu me: Amitsɔmeli gã alo agbatsɔketeke ƒe lolome kple eƒe ŋusẽ ate ŋu awɔ nuku na mí. Gake ɖe wo dometɔ aɖe ate ŋu atrɔ ɖe nuwo ŋu ne nɔnɔmewo trɔ kpataa? Ne nane va tso keteke si le du dzi ŋgɔ la, tɔtrɔ adze to eŋu aɖeke meli o. Tɔtɔ kpata hã manya wɔ kura o. Nenye be keteke gã si tsɔ agba hele du dzi kula tɔ ketekea la, agazɔ ayi ŋgɔ abe kilometa eve kloe ene hafi atɔ! Nenema ke ne wotsi dzo le amitsɔmeli gã me la, ate ŋu agazɔ yi ŋgɔ kilometa 8 hafi atɔ. Ne wòva eme be wodi be wòayi megbemegbe hã la, agazɔ yi ŋgɔ kilometa 3 hafi atɔ adze megbemegbea yiyi gɔme! Aleae amegbetɔwo ƒe habɔbɔ siwo ƒe nya me te ŋu sẽna eye womesea nu gɔme na ame o la le. Le dada si le amewo me ta zi geɖe wogbea tɔtrɔ ɖe hiahiãwo kple nɔnɔmewo ŋu. Alesi woƒe nya me sẽe la gbɔe wòtso be dɔwɔƒe aɖewo ɖu agba eye dziɖuɖu aɖewo gɔ̃ hã mu. (Lododowo 16:18) Aleke gbegbe dzi ate ŋu adzɔ míi enye si be Yehowa loo alo eƒe habɔbɔa mele nenema kura o!\nAlesi Yehowa Ðea Nugɔmesesename Fianae\n16. Aleke Yehowa ɖe nugɔmesesename fia le nuwɔwɔ ɖe Lot ŋu me do ŋgɔ na Sodom kple Gomora ƒe tsɔtsrɔ̃e?\n16 Gabu Sodom kple Gomora ƒe tsɔtsrɔ̃ ŋu kpɔ. Yehowa ƒe dɔla na mɔfiame siwo me kɔ la Lot kple eƒe ƒomea be: “[Misi] yi ɖe to la dzi.” Gake nya sia medze Lot ŋu o. Eɖe kuku be: “O, Aƒetɔ, meganɔ nenema o!” Esi Lot susui be yeaku ne wòanye be towo dzie yeasi ayi ta la, edo taflatse be woaɖe mɔ na ye kple yeƒe ƒomea ne yewoasi ayi du si nye Zoar si tsɔ ɖe afima gbɔ me. Ðo ŋku edzi be ɖe Yehowa ɖoe be yeatsrɔ̃ du ma hã hafi. Azɔ hã susu aɖeke meli si ta wòle be Lot navɔ̃ ɖo o. Godoo la, Yehowa ate ŋu akpɔ Lot ƒe agbe ta le toawo dzi! Ke hã Yehowa lɔ̃ faa ɖe Lot ƒe biabia la dzi eye metsrɔ̃ Zoar o. Mawudɔla la gblɔ na Lot be: “Le nya sia me hã meɖo to wò.” (Mose I, 19:17-22) Ðe esia menye nugɔmesesename le Yehowa ƒe akpa dzi oa?\n17, 18. Aleke Yehowa ɖee fiae be yenye nugɔmesenamela le nuwɔwɔ ɖe Niniwetɔwo ŋu me?\n17 Yehowa xɔa dzimetɔtrɔ si tso dzime hã, eye ɣesiaɣi ewɔa nu ɖe amewo ŋu le nublanuikpɔkpɔ kple mɔ si dzɔ nu. Bu nusi dzɔ esime wodɔ nyagblɔɖila Yona ɖe Niniwe si nye du si me ŋutasesẽ kple nuvlowɔwɔ bɔ ɖo ŋu kpɔ. Esi Yona zɔ to Niniwe ƒe ablɔwo dzi la, gbedasi si tso gbɔgbɔ me si wògblɔ la nye nya tẽ aɖe, be: Esusɔ ŋkeke 40 ne woatsrɔ̃ Niniwe du gã la. Gake nɔnɔmeawo va trɔ kura. Niniwetɔwo trɔ dzime!—Yona, ta 3.\n18 Nufiame geɖe le eme be míatsɔ alesi Yehowa wɔ nui asɔ kple alesi Yona wɔ nui ɖe nɔnɔme si trɔ ŋu. Le esia me la, Yehowa trɔ ɖe nɔnɔmea ŋu, eye wòva zu Amesi tsɔa nuvɔ̃wo kena ɖe esi teƒe be wòanye ‘aʋawɔla kalẽtɔ.’ * (Mose II, 15:3) Gake Yona ya menye amesi ƒe nya me bɔbɔ o eye meɖe nublanuikpɔkpɔ fia kura o. Le esi wòaɖe Yehowa ƒe nugɔmesesename afia teƒe la, ewɔ nu abe keteke alo amitsɔmeli gã si ƒe nya míegblɔ va yi la ene boŋ. Egblɔe ɖi be woatsrɔ̃ dua, eyata ɖeko wòle be woatsrɔ̃ godoo! Gake dzigbɔɖitɔe la, Yehowa na nugɔmesesename kple nublanuikpɔkpɔ ŋuti nufiame aɖe eƒe nyagblɔɖila dzimagbɔɖila la si maŋlɔ be akpɔ o.—Yona, ta 4.\nYehowa nye nugɔmesenamela si sea míaƒe ŋutetewo ƒe seɖoƒewo gɔme\n19. (a) Nukata míate ŋu aka ɖe edzi be Yehowa nye nugɔmesenamela le nusi wòkpɔa mɔ be míawɔ me? (b) Aleke Lododowo 19:17 ɖee fiae be Yehowa nye Aƒetɔ “nyui kple nugɔmesenamela” eye wòganye ɖokuibɔbɔla gãtɔ kekeake?\n19 Mlɔeba la, Yehowa nye nugɔmesenamela le nusi wòkpɔa mɔ tso mía si be míawɔ me. Fia Dawid gblɔ be: “Enya míaƒe wɔwɔme, eɖoa ŋui be, kewɔ míenye.” (Psalmo 103:14) Yehowa sea míaƒe ŋutetewo ƒe seɖoƒe kple míaƒe blibomademadewo gɔme wu alesi mía ŋutɔwo míesea egɔmee. Mekpɔa mɔ na nu geɖe tso mía si wu nusi míate ŋui gbeɖe o. Biblia ɖe vovototo si le amegbetɔ siwo nye aƒetɔ “nyui kple nugɔmesenamelawo” kpakple amesiwo “wòsesẽ be woadze wo ŋu” dome la fia. (Petro I, 2:18, NW) Aƒetɔ ka ƒomevie Yehowa nye? De dzesi nya si Lododowo 19:17 gblɔ, be: “Amesi ve ame dahe nu la, edo nugbana na Yehowa.” Edze ƒã be aƒetɔ nyui kple nugɔmesenamela koe ade dzesi dɔmenyo ɖesiaɖe si woawɔ na ame tsɛwo. Gawu la, ŋɔŋlɔ sia ɖee fia be le xexeame godoo Wɔla la gome la, ne woagblɔe la, ebunɛ be yenyi fe le amegbetɔ gbɔlo siwo wɔa nu le nublanuikpɔkpɔ me alea la ŋu! Esia nye ɖokuibɔbɔ gãtɔ kekeake ɖeɖe fia.\n20. Kakaɖedzi kae li be Yehowa sea míaƒe gbedodoɖawo eye wòɖoa wo ŋu?\n20 Egbea hã Yehowa gakpɔtɔ fa tu eye wònye nugɔmesenamela le nuwɔwɔ ɖe esubɔlawo ŋu me. Ne míedo gbe ɖa le xɔse me la, eɖoa to. Eye togbɔ be medɔa mawudɔlawo ɖa be woava ƒo nu na mí o hã la, mele be míatsɔe be meɖoa to míaƒe gbedodoɖawo o. Ðo ŋku edzi be esime Apostolo Paulo bia tso haxɔsetɔwo si be ‘woanɔ gbedodoɖa dzi’ be woaɖe asi le ye ŋu le gaxɔ me la, egblɔ kpee be: “Bene woagatsɔm ana mi kaba.” (Hebritɔwo 13:18, 19) Eyata míaƒe gbedodoɖawo ate ŋu aʋã Yehowa be wòawɔ nusi meɖo be yeawɔ hafi o!—Yakobo 5:16.\n21. Nukae mele be míasusu tso Yehowa ƒe ɖokuibɔbɔ ŋu gbeɖe o, ɖe eteƒe la, nukae wòle be wòalé dzi na mí le eyama ŋu?\n21 Nyateƒee, Yehowa ƒe ɖokuibɔbɔ ɖeɖe fia—eƒe tufafa, eƒe lɔlɔ̃ faa be yeaɖo to, eƒe dzigbɔɖi, eƒe nugɔmesesename—esiawo dometɔ aɖeke mefia be Yehowa ŋea aɖaba ƒua eƒe gɔmeɖose dzɔdzɔeawo dzi o. Kristodukɔa ƒe sɔlemehakplɔlawo ate ŋu asusui be yewole nugɔmesesename ɖem fia ne yewolũ tome na yewoƒe hameviwo le tsitɔtɔ Yehowa ƒe agbenyuinɔnɔ ƒe dzidzenuwo me. (Timoteo II, 4:3) Gake amegbetɔwo ƒe didi be yewoaŋe aɖaba aƒu nanewo dzi le esi ewɔwɔ nenema ade yewo dzi ta la menye Mawu ƒe nugɔmesesename ɖeɖe fia kura o. Yehowa le kɔkɔe; matɔ tsi eƒe dzidzenu dzɔdzɔewo gbeɖe o. (Mose III, 11:44) Eyata mina míalɔ̃ Yehowa ƒe nugɔmesesename le nusi tututu wònye la ta—eƒe ɖokuibɔbɔ ƒe kpeɖodzie wònye. Ðe melé dzi na wò vevie be nàbu eŋu be Yehowa Mawu, Amesi nye nunyala gãtɔ kekeake le xexeame godoo, la nye ɖokuibɔbɔla gã oa? Dzidzɔ ka gbegbee nye si wònye be míate ɖe Mawu gã wɔnuku sia, si ganye tufala, dzigbɔɖitɔ, kple nugɔmesenamela ŋu kplikplikpli!\n^ mm. 3 Blematɔ agbalẽfialawo, alo Soferimwo, trɔ kpukpui sia wòxlẽ be menye Yehowae nye amesi bɔbɔ eɖokui va anyi o, ke boŋ Yeremya ye. Anɔ eme be wobui be masɔ be woagblɔ ɖokuibɔbɔ nuwɔna sia ɖe Mawu ŋu o. Le esia ta kpukpui lédziname sia ƒe gɔmesese bu le gɔmeɖeɖe geɖewo me. Gake The New English Bible ɖe egɔme wòsɔ be Yeremya ye gblɔ na Mawu be: “Ðo ŋui, Oo ɖo ŋui, be nàbɔbɔ ɖokuiwò ava anyi nam.”\n^ mm. 7 Biblia gɔmeɖeɖe bubuwo yɔe be “ɖokuibɔbɔ si do tso nunya me” kple “tufafa si nye nunya ƒe dzesi.”\n^ mm. 12 Enyo be míade dzesii be le Biblia me la, woyɔ dzigbɔɖi kple dada wotsi tre ɖe wo nɔewo ŋu. (Nyagblɔla 7:8) Yehowa ƒe dzigbɔɖi ganye kpeɖodzi bubu be enye ɖokuibɔbɔla.—Petro II, 3:9.\n^ mm. 18 Le Psalmo 86:5 la, wogblɔ le Yehowa ŋu be, “wò dɔme nyo, eye nèlɔ̃a tsɔtsɔke.” Esi wonɔ psalmo sia me ɖem ɖe Helagbe me la, woɖe nyagbɔgblɔ “nèlɔ̃a tsɔtsɔke” gɔme be e·pi·ei·kesʹ, alo “nènye nugɔmesenamela.”\nMose II, 32:9-14 Aleke Yehowa ɖe ɖokuibɔbɔ fia le Mose ƒe kukuɖeɖe ɖe Israel-viwo ta sese mee?\nƲɔnudrɔ̃lawo 6:36-40 Aleke Yehowa ɖe dzigbɔgbɔɖi kple nugɔmesesename fia le Gideon ƒe biabiawo dzi wɔwɔ mee?\nPsalmo 113:1-9 Aleke Yehowa ɖee fiae be yenye ɖokuibɔbɔla le nuwɔwɔ ɖe ameƒomea ŋu mee?\nLuka 1:46-55 Nukpɔsusu kae Maria xɔ se be ele Yehowa si ɖe ɖokuibɔbɔlawo kple ame tsɛwo ŋu? Ŋusẽ kae alesi wòbua míi la ate ŋu akpɔ ɖe mía dzi?


GBE BUBU Albanian Arabic Armenian (West) Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Finnish Franse Ga German Greenlandic Gujarati Hiligaynon Hindi Hungarian Icelandic Igbo Indonesian Italian Japanese Kannada Kiluba Kinyarwanda Korean Latvian Lithuanian Malagasy Malayalam Marathi Moore Myanmar Niuean Norwegian Pangasinan Papiamento (Curaçao) Persian Polish Portuguese Punjabi Rarotongan Romanian Samoan Sepedi Setswana Seychelles Creole Shona Silozi Slovak Slovenian Spanish Sranantongo Swahili Swedish Tahitian Telugu Thai Tiv Tshiluba Tsonga Turkish Twi Ukrainian Urdu Vietnamese Zulu\nKRISTOTƆ apostolo Paulo se gbe siwo koŋ wodona wu le eƒe ŋkekea me la dometɔ aɖewo nyuie. Hehe si wòxɔ la sɔ kple nusɔsrɔ̃ le yunivɛsiti egbea. Roma dumevinyenye ƒe mɔnukpɔkpɔ kple gomenɔamesiwo katã nɔ esi. (Dɔwɔwɔwo 21:37-40; 22:3, 28) Ðoƒe siwo su esi ate ŋu ana wòazu kesinɔtɔ kple ame xɔŋkɔ hafi. Ke hã egblɔ be: “Nusiwo nye viɖe nam la, nu mawo ke mebu nu búbu le Kristo ŋuti . . . eye mebu wo aɖukpo dzi nuwoe, bena nye asi nasu Kristo dzi.” (Filipitɔwo 3:7, 8) Nukata Paulo gblɔ nya sia?\nPaulo si woyɔna tsã be Saul si tso Tarso, amesi nye amesiwo ‘le Mɔ la dzi’ yometila la, va zu xɔsetɔ esi wona wòkpɔ Yesu si wofɔ ɖe tsitre hedo ŋutikɔkɔe na la ŋuti ŋutega. (Dɔwɔwɔwo 9:1-19) Nusia si dzɔ le Damasko-mɔ dzi la na Paulo ka ɖe edzi bliboe be Yesue nye Mesia, alo Kristo, si ŋugbe wodo, amesi nye Fiaɖuƒe si ŋugbe wodo la ƒe dziɖula le etsɔme. Ena Paulo wɔ tɔtrɔ gã aɖe le eƒe agbenɔnɔ me hã, abe alesi nya si wògblɔ kakaɖedzitɔe si míexlẽ va yi la ɖee fia ene. Ne míagblɔe le mɔ bubu nu la, esi nyateƒenyenye kple anukwareɖiɖi nɔ Paulo ƒe dzime ta la, etrɔ dzime.—Galatiatɔwo 1:13-16.\nLe Biblia me la, woɖea dɔwɔnya “trɔ dzime” gɔme tsoa Helagbe me nya si gɔmee nye “nunyanya emegbe” le nyaa ŋutɔŋutɔ nu me zi geɖe, ke menye “nunyanya do ŋgɔ” o. Eyata dzimetɔtrɔ bia be ame nawɔ tɔtrɔ le eƒe susu, nɔnɔme, alo tameɖoɖo me, eye wòaɖe asi le eƒe tsã nuwɔna manyomanyowo ŋu. (Dɔwɔwɔwo 3:19; Nyaɖeɖefia 2:5) Paulo mebu nusi dzɔ le Damasko-mɔa dzi be enye nu wɔdɔɖeamedzi alo gbɔgbɔ me nudzɔdzɔ dzro aɖe ko o. Ena wòva kpɔe be yeƒe tsãgbenɔnɔ, esime medze si Kristo o la, nye tofloko. Ekpɔe hã be hafi Kristo ŋuti sidzedze yeye si su ye si naɖe vi na ye la, ele be yeawɔ nane atsɔ aɖɔ yeƒe agbenɔnɔ ɖo.—Romatɔwo 2:4; Efesotɔwo 4:24.\nTɔtrɔ si He Yayrawo Vɛ\nTsã la, Farisitɔwo ƒe kɔmama si me Paulo nɔ la koŋ mee wòxɔ Mawu ŋuti sidzedze tsoe. Amegbetɔ ƒe xexemenunya kple kɔnyinyi geɖe nɔ woƒe dzixɔsewo me. Paulo ɖe eƒe veviedodo kple agbagbadzedzewo fia le mɔ manyomanyo nu le mawusubɔsubɔ me nazãbubu ta. Togbɔ be ebu be yenɔ Mawu subɔm hã la, enɔ avu wɔm kplii boŋ.—Filipitɔwo 3:5, 6.\nEsi Kristo kple ɖoƒe si wòle le Mawu ƒe tameɖoɖo me ŋuti sidzedze vavãtɔ va su Paulo si la, ete ŋu kpɔe be tiatia aɖe dze ŋgɔ ye: Ðe wòayi edzi anye Farisitɔ ale be bubunɔƒe nakpɔtɔ anɔ esia, alo ɖe wòatrɔ eƒe agbenɔnɔ eye wòadze egɔme awɔ nusianu si hiã be eƒe nu nadze Mawu ŋua? Dzidzɔtɔe la, Paulo wɔ tiatia nyuitɔ, elabena egblɔ be: “Nyanyui la mekpea ŋu nam o, elabena enye Mawu ƒe ŋusẽ, si naa agbexɔxɔ amesiame, si xɔna sena la, Yudatɔwo gbã kple Helatɔwo hã.” (Romatɔwo 1:16) Paulo va zu amesi tsɔ veviedodo ɖe gbeƒã nyanyui si ku ɖe Kristo kple Fiaɖuƒea ŋu.\nƑe geɖe megbe la, Paulo gblɔ na ehati Kristotɔwo be: “Nye ŋutɔ nyemebu ɖokuinye bena, nye asi su edzi haɖe o. Ke nu ɖeka ko menya: Nusiwo le megbenye la, meŋlɔ wo be, hafi nusiwo le ŋgɔnye la, nyãm mele, mele dzesiɖoƒe yome tim yiɖase Mawu ƒe ameyɔyɔ le dziƒo ƒe dziɖuɖufetu la dzi le Kristo Yesu me.” (Filipitɔwo 3:13, 14) Nyanyui la ɖe vi na Paulo elabena elɔ̃ ɖe asi le nusi na wòtra tso Mawu gbɔ la ŋu eye wòtsɔ dzi blibo ti taɖodzinu siwo wɔ ɖeka kple Mawu ƒe tameɖoɖo la yome.\nÐewohĩ nyitsɔ laa koe nèse Fiaɖuƒe ŋuti nyanyuia. Ðe agbenɔnɔ tegbee le paradiso deblibo me ƒe mɔkpɔkpɔ do dzidzɔ na wòa? Ele be wòadzɔ dzi na wò, elabena dzɔdzɔmedidi le mí katã me be míanɔ agbe ahase vivi na agbenɔnɔ le ŋutifafa kple dedienɔnɔ me. Biblia gblɔ be Mawu de “mavɔmavɔ” dzime na mí. (Nyagblɔla 3:11) Eyata esɔ le dzɔdzɔme nu be míakpɔ mɔ na ɣeyiɣi si me amewo ate ŋu anɔ agbe tegbee le ŋutifafa kple dzidzɔkpɔkpɔ me. Eye nya mae le Fiaɖuƒe ŋuti nyanyuia me.\nGake hafi mɔkpɔkpɔ ma nava eme na wò la, ele be nàdzro nu me akpɔe ɖa be nuka ŋue nyanyuia ku ɖo hã. Apostolo Paulo ɖo aɖaŋu na mí be: ‘Mídzro nusi nye Mawu ƒe lɔlɔ̃nu, si nyo, eye wòdzea eŋu nyuie, eye wòle blibo la me kpɔ.’ (Romatɔwo 12:2) Eyata ne sidzedze kple gɔmesese va su asiwò la, ele be nàwɔ tiatia, abe alesi Paulo wɔe ene.\nGake ɖewohĩ dzixɔse aɖewo le asiwò xoxo le wò etsɔme ŋu. Ðo ŋku edzi be nukpɔsusu aɖewo nɔ Saul ŋutɔ si ɖe Mawu ƒe lɔlɔ̃nu wɔwɔ ŋu hafi wòva zu apostolo Paulo. Gake le esi teƒe be nàdi be yeaxɔ ɖeɖefia wɔnuku aɖe tso Mawu gbɔ la, nukata màlé ŋku ɖe nya la ŋu nyuie boŋ o? Bia ɖokuiwò be: ‘Ðe menya nusi nye Mawu ƒe lɔlɔ̃nu na ameƒomea kple anyigba la ŋutɔŋutɔa? Nukae mate ŋu agblɔ atsɔ ɖo kpe nye dzixɔseawo dzii? Ðe nye kpeɖodzia asɔ ne wotsɔ Mawu ƒe Nya, Biblia, dzro emea?’ Wò mawusubɔsubɔ dzixɔsewo me dzodzro alea magblẽ naneke le ŋuwò o. Le nyateƒe me la, ele be nàdi be yeadzro eme elabena Biblia de dzi ƒo na mí be: “Mido nuwo katã kpɔ, eye milé nu nyui la me ɖe asi.” (Tesalonikatɔwo I, 5:21) Ne èbu eŋu kpɔ la, ɖe menye Mawu ƒe ŋudzedzekpɔɖeameŋue nye nu vevitɔ oa?—Yohanes 17:3; Timoteo I, 2:3, 4.\nSubɔsubɔhakplɔlawo ate ŋu ado etsɔme mavɔ ŋugbe na mí. Gake ne ŋugbedodo ma menɔ te ɖe Biblia ƒe nufiafiawo dzi o la, makpe ɖe mía ŋu be Mawu ƒe Fiaɖuƒea ƒe yayrawo nasu mía si o. Yesu xlɔ̃ nu mí vevie le eƒe Todzimawunya xɔŋkɔa me be: “Menye amesiame, si le gbɔgblɔm nam bena: Aƒetɔ! Aƒetɔ! ayi ɖe dziƒofiaɖuƒe la me o, negbe amesi le Fofonye, si le dziƒowo la, ƒe lɔlɔ̃nu wɔm la koe.”—Mateo 7:21.\nDe dzesii be Yesu te gbe ɖe edzi be ye Fofo ƒe lɔlɔ̃nu wɔwɔ ye ana ame nadze axɔ Mawu Fiaɖuƒea ƒe yayrawo. Ne míagblɔe le mɔ bubu nu la, Mawu makpɔ ŋudzedze ɖe nusi adze mawusosroɖae ŋu kokoko o. Le nyateƒe me la, Yesu yi edzi gblɔ be: “Ame geɖewo lagblɔ nam le ŋkeke ma dzi bena: Aƒetɔ! Aƒetɔ! Alo menye wò ŋkɔ dzi míegblɔ nya ɖe anyi le o ɖe, eye wò ŋkɔ dzi míenyã gbɔgbɔ vɔ̃wo do goe le o ɖe, eye wò ŋkɔ dzi míewɔ ŋusẽdɔ geɖewo le o ɖe? Ekema nye hã maʋu me na wo bena: Nyemenya mi kpɔ o, mi nu madzɔmadzɔ wɔlawo; mite ɖa le gbɔnye!” (Mateo 7:22, 23) Edze ƒã be nu vevitɔe nye be míaka ɖe edzi be míese nusi Fiaɖuƒe ŋuti nyanyuia nye ŋutɔŋutɔ gɔme ale be míawɔ nu wòawɔ ɖeka kplii.—Mateo 7:24, 25.\nƑe 100 kple edzivɔe nye sia si Yehowa Ðasefowo le gbeƒã ɖem Mawu Fiaɖuƒe ŋuti nyanyuia. Woto agbalẽwo kple nuƒoƒo na amewo dzi le kpekpeɖeŋu nam wo le xexeame godoo be sidzedze vavãtɔ nasu wo si le nusi Fiaɖuƒea nye, yayra siwo wòahe vɛ, kple nusi wòle be ame nawɔ be wòaxɔ yayra siawo la ŋu.\nMíele dzi dem ƒo na wò be nàxɔ gbedasi si ƒe gbeƒã ɖem Yehowa Ðasefowo le la. Ne èxɔ nyanyuia henɔ agbe ɖe enu la, àte ŋu axɔ yayra gbagowo, menye fifia ɖeɖeko o ke le etsɔme hã esime Mawu Fiaɖuƒea aɖu anyigba bliboa dzi.—Timoteo I, 4:8.\nWɔ nu fifia, elabena Mawu Fiaɖuƒea ƒe yayrawo tu aƒe!\nYehowa Ðasefowo toa agbalẽwo kple nyagbɔgblɔ me ɖea gbeƒã Mawu Fiaɖuƒe ŋuti nyanyuia\nƉoe Ɖe Amewo Ɖoe Ɖe Amewo Àte Ŋu Axɔ Fiaɖuƒea ƒe Yayrawo\nw01 4/1 axa 5-7


GBE BUBU Afrikaans Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Estonian Eŋlisi Eʋegbe Finnish Franse Georgian German Greenlandic Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Malagasy Marathi Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Tagalog Ukrainian Urdu Vietnamese\nLE ƑE alafawo me la, Kristodukɔa me tɔ geɖe de ta agu na Yesu Kristo abe Mawu Ŋusẽkatãtɔe wònye ene. Gake Yesu ŋutɔ ɖee fia be Yehowa Mawu koe wòle be woaɖo toe eye eya ɖeka ko woasubɔ. Le kpɔɖeŋu me, esime Abosam te Yesu kpɔ be wòade ta agu na ye la, egblɔ be: “[Yehowa], wò Mawu la, nade ta agu na, eye eya ɖeka ko nasubɔ.” (Mateo 4:10) Emegbe Yesu gblɔ na eƒe nusrɔ̃lawo be: “Migayɔ ame aɖeke be mia fofo le anyigba dzi o; elabena ame ɖekae nye mia fofo, eyae le dziƒo.”—Mateo 23:9.\nYesu ƒo nu tso tadedeagu si tɔgbe wòle be amewo natsɔ na Mawu ŋu na Samaria-nyɔnu aɖe. Ele be woade ta agu le gbɔgbɔ kple nyateƒe me. Le nyateƒe me la, “Fofo la le amesiawo tɔgbe dim be woade ta agu na ye.” (Yohanes 4:23, 24, NW) Ẽ, ele be woatsɔ tadedeagu ƒe bubu na Mawu ɖeɖeko. Be woade ta agu na ame aɖe alo nu bubu ɖesiaɖe anye trɔ̃subɔsubɔ nuwɔna ƒomevi aɖe, eye woƒo nu tsi tre ɖe eŋu le Hebri kple Hela Ŋɔŋlɔawo siaa me.—Mose II, 20:4, 5; Galatiatɔwo 5:19, 20.\nKe hã ame aɖe ahe nya be, ‘Gake ɖe Biblia megblɔ hã be míade ta agu na Yesu oa? Ðe Paulo megblɔ le Hebritɔwo 1:6, be: “Eye Mawu ƒe dɔlawo katã woade ta agu [na Yesu]” oa? Aleke míase ŋɔŋlɔ sia mee ne míetsɔe sɔ kple nusi Biblia gblɔ le trɔ̃subɔsubɔ ŋu?\nAlesi Woƒo Nu tso Tadedeagu Ŋui le Biblia Me\nGbã la, ele be míase tadedeagu si Paulo wɔnɛ le afisia la gɔme. Helagbe me nya si wòzãe nye pro·sky·neʹo. Unger’s Bible Dictionary gblɔ be nusi nya sia fia le nyagbɔgblɔa ŋutɔ nu enye be ‘woagbugbɔ ame ƒe asi wòanye bubudedeameŋu ƒe dzesi alo woawɔ amebubunu ɖe ame ŋu.’ An Expository Dictionary of New Testament Words, si W. E. Vine ŋlɔ, gblɔ be nya sia “fia bubudedeameŋu, ate ŋu anye amegbetɔ . . . loo alo Mawu ŋu.” Le Biblia ƒe ɣeyiɣiwo me la, zi geɖe la, pro·sky·neʹo fiana be woabɔbɔ ɖe ame aɖe si ŋu bubu le ƒe ŋkume ŋutɔŋutɔ.\nDe ŋugble tso lo si Yesu do le dɔla si nyi fe gbogbo le eƒe aƒetɔ ŋu eye mete ŋu xee o la ŋu kpɔ. Helagbe me nya sia tɔgbe aɖe dze le lododo sia me, eye esi wonɔ egɔme ɖem le Eŋlisigbe me King James Version me la, wogblɔ be “dɔla ma dze klo de ta agu [si nye pro·sky·neʹo ƒomevi aɖe] [na fia la], gblɔ bena, Aƒetɔ, gbɔ dzi blewu, eye maɖo wo katã teƒe na wò.” (Mateo 18:26; míawoe te gbe ɖe edzi.) Trɔ̃subɔsubɔ nuwɔnae ŋutsu sia wɔa? Kura o! Ðeko wònɔ bubudedeameŋu nuwɔna aɖe si tɔgbe dze fia, si nye eƒe aƒetɔ kple amegã, la tsɔm nɛ.\nBubudedeameŋu nuwɔna mawo ƒomevi bɔ ɖe Ɣedzeƒedukɔwo me le Biblia ƒe ɣeyiɣiwo me. Yakob tsyɔ mo anyi zi adre esime wòdo go nɔviaŋutsu Esau. (Mose I, 33:3) Yosef nɔviŋutsuwo dze klo, alo bɔbɔ nɛ, tsɔ de bubu eŋu le bubuteƒe si wònɔ le Egipte-fiasã me ta. (Mose I, 42:6) Ŋugbledede tso nyateƒenya siawo ŋu ana míase nusi dzɔ esime ɣletivimefakalaawo ke ɖe Yesu si nye ɖevi sue, amesi dzi wolɔ̃ ɖo be enye “Yudatɔwo ƒe fia, si wodzi” ŋu la gɔme nyuie wu. Abe alesi woɖe egɔme le Eʋegbe Biblia mee ene la, nuŋlɔɖia gblɔ na mí be “wodze klo de ta agu [pro·sky·neʹo] nɛ.”—Mateo 2:2, 11.\nEyata edze ƒã be nya pro·sky·neʹo si gɔme woɖe be “tadedeagu” le Biblia gɔmeɖeɖe aɖewo me la menye tadedeagunuwɔna si tɔgbe dze na Yehowa Mawu la koe wozãnɛ na o. Ate ŋu aku ɖe bubu kple asixɔxɔ dede ame bubuwo ŋu hã ŋuti. Esi wodze agbagba le Biblia gɔmeɖeɖe aɖewo me be woaƒo asa na nyaawo gɔmesese bubui la, woɖe nya pro·sky·neʹo gɔme le Hebritɔwo 1:6, be “nade bubu eŋu” (New Jerusalem Bible), “nado kɔkɔe” (The Complete Bible in Modern English), “nabɔbɔ nɛ” (Twentieth Century New Testament), alo “nawɔ bubudeameŋunu nɛ” (New World Translation).\nYesu Dze na Bubu\nÐe Yesu dze na bubudeameŋunu mawoa? Ðikeke mele eme o be edze nɛ! Apostolo Paulo ɖe nu me le agbalẽ si wòŋlɔ na Hebritɔwo me be esi wònye Yesue nye “nuwo katã ƒe domenyila” ta la, “ebɔbɔ nɔ anyi ɖe gãnyenye ƒe nuɖusi me le dziƒo.” (Hebritɔwo 1:2-4) Eyata ele be “amesiwo le dziƒo kple amesiwo le anyigba dzi kple amesiwo le anyigba te la, katã nadze klo le Yesu ƒe ŋkɔ la me, eye aɖe sia aɖe naʋu me bena, Yesu Kristo enye Aƒetɔ la hena Mawu Fofoa ƒe kafukafu.”—Filipitɔwo 2:10, 11.\nEdze ƒã be eteƒe madidi o Kristo azã eƒe ɖoƒe kɔkɔ kple dziɖuŋusẽ gã si kpe ɖe eŋu la atsɔ atrɔ anyigba sia katã wòazu paradiso. Le Mawu ƒe mɔfiafia te la, awɔ Yesu ƒe tafevɔsa la ƒe asixɔxɔ ŋudɔ atsɔ aɖe blanuiléle, vevesese, kple konyifafa katã ɖa le xexeame na amesiwo bɔbɔ wo ɖokui ɖe eƒe dziɖuɖu dzɔdzɔe la te. Eyata ɖe medze be míade asixɔxɔ kple bubu eŋu ahaɖo toe oa?—Psalmo 2:12; Yesaya 9:5; Luka 23:43; Nyaɖeɖefia 21:3, 4.\n‘Mawu si Biaa Ðokuitsɔtsɔna Blibo’\nKe hã Biblia ɖee fia kɔte be ele be míaƒe tadedeagu—le mawusubɔsubɔ ƒe bubu kple ɖokuitsɔtsɔna gome—nayi na Mawu ɖeɖe dzaa ko. Mose yɔe be enye ‘Mawu si biaa ɖokuitsɔtsɔna blibo.’ Eye Biblia xlɔ̃ nu mí be ‘míade ta agu na amesi wɔ dziƒo kple anyigba kple atsiaƒu kple tsidzidziwo.’—Mose V, 4:24; Nyaɖeɖefia 14:7.\nEyata le nyateƒe me la, Yesu le nɔƒe vevi aɖe le tadedeagu vavãtɔ me, eye edze be míade asixɔxɔ kple bubu eŋu. (Korintotɔwo II, 1:20, 21; Timoteo I, 2:5) Eya koe nye mɔ ɖeka kolia si dzi míato ate ɖe Yehowa Mawu ŋu. (Yohanes 14:6) Eyata esɔ be Kristotɔ vavãwo nade ta agu na Yehowa Mawu, Ŋusẽkatãtɔ la, ko.\nƉoe Ɖe Amewo Ɖoe Ɖe Amewo Ðe Wòsɔ Be Woade Ta Agu na Yesua?\ng00 4/8 axa 26-27


2 Fiawo 3 | Biblia Le Internet Dzi | Xexe Yeye Gɔmeɖeɖe\n2 Fiawo 3:1-27\nIsrael-fia Yehoram (1-3)\nMoab dze aglã ɖe Israel ŋu (4-25)\nWoɖu Moab dzi (26, 27)\n3 Yehoram,+ Ahab vi, zu fia ɖe Israel dzi le Samaria le Yuda-fia Yehosafat ƒe ƒe wuienyilia me, eye wòɖu fia ƒe wuieve. 2 Ewɔ nu si nye vɔ̃ le Yehowa ŋkume, ɖeko mede fofoa alo dadaa tɔ nu o, elabena eɖe Baal ƒe sɔti si fofoa ɖi la ɖa.+ 3 Ke elé ɖe Yeroboam, Nebat vi, ƒe nu vɔ̃ siwo wòtsɔ he Israel de nu vɔ̃ me+ la ŋu. Meɖe asi le wo ŋu o. 4 Moab-fia Mesa nye alẽnyila, eye wòxea adzɔ si nye alẽ akpe alafa ɖeka kple agbo akpe alafa ɖeka siwo womeko fu na o la na Israel-fia. 5 Esi Ahab nya ku ko la,+ Moab-fia dze aglã ɖe Israel-fia ŋu.+ 6 Eya ta Fia Yehoram ho tso Samaria ɣemaɣi, eye wòƒo Israel ƒe aʋakɔ blibo la nu ƒu. 7 Azɔ hã, edɔ ame ɖo ɖe Yuda-fia Yehosafat gbɔ be: “Moab-fia dze aglã ɖe ŋunye. Àho aʋa kplim ɖe Moab ŋua?” Eɖo eŋu be: “Mayi.+ Nye kpli wò la, ame ɖekae míenye; nye dukɔ la, wò dukɔe; nye sɔwo la, wò sɔwoe.”+ 8 Eye Yehosafat gabia be: “Mɔ kae míato ayi?” Eɖo eŋu be: “Míato Edom gbedzi mɔ.” 9 Ale Israel-fia kple Yuda-fia kpakple Edom-fia+ ho yi. Esi wozɔ mɔ gɔdɔ̃ɔ ŋkeke adre la, tsi aɖeke meli na aʋakɔ la kple aƒemelã siwo le wo ŋu la o. 10 Eye Israel-fia gblɔ be: “Ewɔ nublanui ŋutɔ be Yehowa yɔ fia etɔ̃ siawo be yeatsɔ wo ade asi na Moab!” 11 Ke Yehosafat bia be: “Ðe Yehowa ƒe nyagblɔɖila aɖeke mele afi sia ne míabia gbe Yehowa to edzi oa?”+ Eye Israel-fia ƒe dɔlawo dometɔ ɖeka ɖo eŋu be: “Elisa,+ Safat vi, si dea tsi asi na Eliya,*+ le afi sia.” 12 Eye Yehosafat gblɔ be: “Yehowa ƒe gbe le esi.” Eya ta Israel-fia kple Yehosafat kpakple Edom-fia yi egbɔ. 13 Eye Elisa gblɔ na Israel-fia be: “Nya kae le nye kpli wò dome?+ Yi fofowò ƒe nyagblɔɖilawo kple dawò ƒe nyagblɔɖilawo gbɔ.”+ Ke Israel-fia la gblɔ nɛ be: “Gbeɖe, elabena ɖe Yehowa yɔ fia etɔ̃ siawo be yeatsɔ wo ade asi na Moab.” 14 Elisa gblɔ be: “Zi ale si aʋakɔwo ƒe Yehowa, ame si mesubɔna,* le agbe la, ne menye Yuda-fia Yehosafat+ ƒe ŋkumee mesi ɖa o la, anye ne nyemanyè kɔ akpɔ wò gɔ̃ hã o.+ 15 Azɔ mikplɔ kasaŋkuƒola*+ aɖe vɛ nam.” Esi kasaŋkuƒola la te saŋkua ƒoƒo ko la, Yehowa ƒe asi va Elisa dzi.+ 16 Eye wògblɔ be, “Ale Yehowa gblɔe nye esi: ‘Miɖe ʋewo ɖe tɔʋu sia me keŋ; 17 elabena ale Yehowa gblɔe nye esi: “Miele yaƒoƒo alo tsidzadza aɖeke kpɔ ge o; ke tsi ayɔ tɔʋu sia me fũu,+ eye miano eme tsi, miawo ŋutɔwo kple miaƒe nyihawo kpakple miaƒe lãha bubuwo.”’ 18 Gake nu tsɛ aɖe koe esia anye le Yehowa ŋkume,+ elabena atsɔ Moab hã ade asi na mi.+ 19 Miasi du sesẽwo katã+ kple du veviwo katã, mialã ati nyuiwo katã aƒu anyi, miaxe tsidzɔƒewo katã, eye miatsɔ kpe agblẽ anyigba nyuiwo katã.”+ 20 Le ŋufɔke ƒe ŋdi, esi nuɖuvɔsaɣi+ ɖo la, kasia, tsi tso Edom lɔƒo va yɔ anyigba la dzi fũu. 21 Esi Moab blibo la se be fiawo ho va aʋa wɔ ge kpli yewo la, woƒo ŋutsu siwo katã ate ŋu ayi aʋa* la nu ƒu, eye wova tɔ ɖe liƒo la dzi. 22 Esi wofɔ ŋdi kanya la, ɣe klẽ ɖe tsi la dzi, eye Moabtɔ siwo le go kemɛ dzi la kpɔ tsi la wòbiã abe ʋu ene. 23 Eye wogblɔ be: “Ʋue! Fiaawo wu wo nɔewo kple yi. Eya ta Moab, yi ɖaha aboyonuwo!”+ 24 Esi wova Israel ƒe asaɖa la me la, Israel-viwo tso hede asi Moabtɔwo wuwu me, ale be wosi le wo nu.+ Wonya wo ɖe enu yi Moab, eye wonɔ Moabtɔwo wum nɔ yiyim. 25 Wogbã duawo, eye wo dometɔ ɖe sia ɖe fɔ kpe ƒu gbe ɖe anyigba nyuiwo katã dzi taŋtaŋ; woxe tsidzɔƒewo katã,+ wolã ati nyuiwo katã.+ Negbe Kir-Hareset+ ƒe kpegliwo koe susɔ eye akafodalawo va ɖe to ɖe dua hegbãe ƒu anyi. 26 Esi Moab-fia kpɔ be aʋa la mekpa ye o la, eɖe ŋutsu alafa adre siwo ta yi la kpe ɖe eɖokui ŋu be yeato futɔawo dome asi ayi Edom-fia+ gbɔ; ke womete ŋui o. 27 Eya ta elé eƒe ŋgɔgbeviŋutsu si aɖu fia ɖe eyome la tsɔ sa numevɔe+ ɖe glia dzi. Eye dukɔa do dɔmedzoe ɖe Israel ŋu vevie, ale woho dzo le egbɔ hetrɔ yi woƒe anyigba dzi.\n^ Alo, “si nye Eliya ƒe subɔvi.”\n^ Egɔmeɖeɖe tẽe, “ame si ŋkume mele tsitre ɖo.”\n^ Alo, “haƒola.”\n^ Alo, “ŋutsu siwo katã bla ali dzi.”\n2 Fiawo 3


Gbetakpɔxɔ—Tata Si Míesrɔ̃na | June 15, 2001\nGBE BUBU Albanian Arabic Armenian (West) Bicol Chichewa Croatian Czech Danish Dutch Estonian Eŋlisi Eʋegbe Finnish Franse Ga German Greek Hiligaynon Hungarian Italian Japanese Korean Latvian Lithuanian Malagasy Malayalam Myanmar Norwegian Papiamento (Curaçao) Polish Portuguese Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Thai Tsonga Turkish Ukrainian Urdu Vietnamese Zulu\nNukatae le New World Translation Biblia me, woyɔ “dziƒo yeyewo [xexlẽme agbɔsɔsɔ tɔ] kple anyigba yeye” le Petro II, 3:13, evɔ Nyaɖeɖefia 21:1 ya gblɔ nya ɖi le “dziƒo yeye [xexlẽme ɖeka tɔ] kple anyigba yeye” ŋu?\nGbe gbãtɔ siwo me woŋlɔ Biblia ɖo ƒe gbeŋutise ŋu koŋue nya sia ku ɖo. Edze abe gɔmesese tɔxɛ aɖeke meli nɛ ku ɖe nusi wòfia ŋuti o ene.\nGbã la, bu Hebri Ŋɔŋlɔawo ŋu kpɔ. Le gbegbɔgblɔ gbãtɔ si me woŋlɔ Biblia ɖo me la, woyɔa Hebrigbe me nya si nye sha·maʹyim si gɔme woɖe be “dziƒo(wo)” la wònɔa nu ƒe xexlẽme si nye agbɔsɔsɔ tɔ me ɣesiaɣi. Edze abe alesi wòdze le xexlẽme agbɔsɔsɔ tɔ me ene la menye xexlẽme si wozãna tsɔ fiaa gãnyenye o ene, ke boŋ efia xexlẽme agbɔsɔsɔ tɔ si wozãna na “teƒe vovovowo ƒe ƒuƒoƒo,” alo “nu blibo ɖeka si si akpa vovovowo le.” Eme kɔ nenema elabena dziƒo si míekpɔna la gbɔ didi sasasã tso anyigbaa ƒe akpa sia akpa gbɔ eye ɣletivi biliɔn nanewo hã le eme. Ne asitɔnudzinyakui do ŋgɔ na sha·maʹyim (“dziƒowo” si míekpɔna) la, zi geɖe kloe la, New World Translation Biblia ɖea egɔme be “dziƒowo,” abe alesi wòdze le Yesaya 66:22 ene. Ne asitɔnudzinyakui medo ŋgɔ na sha·maʹyim o la, woate ŋu azã nya si fia nu ɖeka (“dziƒo,” abe alesi wòdze le Mose I, 1:8; 14:19, 22; Psalmo 69:35 ene) alo wozãa nya si fia xexlẽme agbɔsɔsɔ tɔ (“dziƒowo,” abe le Mose I, 49:25; Ʋɔnudrɔ̃lawo 5:4; Hiob 9:8; Yesaya 65:17 ene).\nLe Yesaya 65:17 kple 66:22 siaa la, Hebrigbe me nya si wozã na dziƒo la nye xexlẽme agbɔsɔsɔ tɔ, eye nya si wozã le egɔmeɖeɖe me be wòato mɔ ɖeka enye “dziƒo yeyewo kple [alo] anyigba yeye.”\nHelagbe me nya ou·ra·nosʹ fia “dziƒo,” eye eƒe xexlẽme agbɔsɔsɔ tɔ ou·ra·noiʹ fia “dziƒowo.” Enyo be míade dzesii be Helagbe me Septuagint Biblia gɔmeɖelawo zã nya si fia nu ɖeka le Yesaya 65:17 kple 66:22 siaa.\nKe teƒe eve siwo nya “dziƒo yeye [alo dziƒo yeyewo] kple anyigba yeye” dze le le Kristotɔwo ƒe Hela Ŋɔŋlɔawo me ya ɖe?\nLe Petro II, 3:13 la, apostoloa zã Helagbe me nya si nye xexlẽme agbɔsɔsɔ tɔ. Do ŋgɔ na ema teti (kpukpui 7, 10, 12) la, eƒo nu tso fifi “dziƒo” vɔ̃ɖiwo ŋu, eye wòzã nya si fia nuwo ƒe agbɔsɔsɔ. Eyata alesi wòzã nya si fia nuwo ƒe agbɔsɔsɔ do ŋgɔe ke wògazã le kpukpui 13 lia me. Gakpe ɖe eŋu la, edze abe ɖe wònɔ nyaa yɔm tso afisi wòdze le gbã le Yesaya 65:17, afisi wozã nya si fia nuwo ƒe agbɔsɔsɔ tsɔ ŋlɔe le Hebrigbe me le ene, abe le Petro II, 2:22 ene la, eyɔ nya tso Hebrigbe me mawunyakpukpui si dze le Lododowo 26:11 me. Eyata ‘dziƒo yeyewo’ [xexlẽme agbɔsɔsɔ tɔ] kple anyigba yeye siwo lalam míele le eƒe ŋugbedodo la nu’ ye Petro wɔnɛ.\nTo vovo na esia vie la, anye Septuagint ƒe gɔmeɖeɖe si wozã le Yesaya 65:17, abe alesi wòdzee ene be Helagbe me nya si fia nu ɖeka si wozã na “dziƒo” lae apostolo Yohanes zã le Nyaɖeɖefia 21:1. Eyata nya si Yohanes ŋlɔ enye si: “Mekpɔ dziƒo yeye [xexlẽme ɖeka tɔ] kple anyigba yeye; elabena gbã dziƒo kple gbã nyigba la nu va yi.”\nEsiawo nye gbeŋutise suesue siwo ku ɖe gbegɔmeɖeɖe ŋu. Esɔ be míate gbe ɖe edzi be ne ame aɖe xlẽe be “dziƒo yeyewo” alo “dziƒo yeye” alo yɔ wo dometɔ ɖesiaɖe o, vovototo aɖeke medze le nusi wòfia me o. Gɔmesese ɖeka koe le nyagbɔgblɔ evea siaa ŋu.\nƔletiviwo: Frank Zullo\nw01 6/15 axa 31\nÀkpɔ Wò Ga loo alo Wò Agbe Ta?\nAleke Nàwɔ Ga Ŋuti Nukpɔsusu si Da Sɔ Nanɔ Asiwò?\nMikpɔ Tsyɔ̃eviwo Kple Ahosiwo Ta le Woƒe Xaxa Me\nMigazu Nyasela Siwo Ŋlɔa Nu Be O\nLi Ke Abe Ðe Nèle Amesi Womekpɔna O La Kpɔm Ene!\nFiaɖuƒe Mɔkpɔkpɔa Nena Dzi Nadzɔ Mi!\nHasmontɔwo Kple Woƒe Domenyinu\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA June 15, 2001\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA June 15, 2001\nGBETAKPƆXƆ—TATA SI MÍESRƆ̃NA June 15, 2001


Zefaniya 2 | Biblia Le Internet Dzi | Xexe Yeye Gɔmeɖeɖe\nDi Yehowa hafi eƒe dzikudogbe naɖo (1-3)\nDi dzɔdzɔenyenye kple ɖokuibɔbɔ (3)\n“Ðewohĩ woatsɔ mi aɣla” (3)\nƲɔnudɔdrɔ̃ dukɔ siwo ƒo ɣla Israel (4-15)\n2 Oo dukɔ si ŋu mekpena o,Miƒo mia ɖokuiwo nu ƒu, ɛ̃, miƒo takpli. 2 Hafi ne nu si Mawu ɖo la nava eme,Hafi ŋkeke la nava yi abe ale si tsro ʋua yae ene,Hafi Yehowa ƒe dɔmedzoe helĩhelĩ nava mia dzi,Eye hafi Yehowa ƒe dzikudogbe nava mia dzi la, 3 Midi Yehowa, mi ame siwo katã bɔbɔ mia ɖokui ɖe anyi le anyigba dziHezɔna ɖe eƒe se dzɔdzɔewo* nu. Midi dzɔdzɔenyenye, midi ɖokuibɔbɔ yome mɔ. Ðewohĩ woatsɔ mi aɣla le Yehowa ƒe dzikudogbe la. 4 Elabena Gaza azu du si me ame aɖeke manɔ o;Eye Askelon azu aƒedo. Woanya Asdod le ŋdɔkutsu dzatsɛ,Eye woaho Ekron kple ke. 5 “Baba na ame siwo le ƒutanuto la me, Keretitɔwo ƒe dukɔ la! Yehowa ƒe nya tsi tre ɖe mia ŋu. Oo Kanaan, Filistitɔwo ƒe anyigba, matsrɔ̃ wò,Ale be ame aɖeke masusɔ o. 6 Ƒutanuto la azu lãnyiƒe,Eye vudowo anɔ afi ma na lãkplɔviwo, eye alẽkpowo anɔ afi ma na alẽwo. 7 Nuto la azu Yuda ƒe aƒe la ƒe ame susɔeawo tɔ;Woaɖu gbe le afi ma. Woatsyɔ akɔ ɖe Askelon ƒe aƒewo me le fiẽ. Elabena Yehowa woƒe Mawu atrɔ susu ɖe wo ŋu,*Eye wòaƒo woƒe aboyomewo nu ƒu agbɔe.” 8 “Mese Moab ƒe alɔmeɖeɖe kple Amonitɔwo ƒe dzugbe,Ame siwo ɖe alɔme le nye dukɔ ŋu, eye wole kakam ɖe woƒe anyigba ŋu. 9 Eya ta zi ale si mele agbe la,” aʋakɔwo ƒe Yehowa,* Israel ƒe Mawu lae gblɔe,“Moab azu abe Sodom ene,Amon azu abe Gomora ene,Eye woazu ŋuve, dzeʋe kple gbegbe tegbee. Nye dukɔ ƒe ame siwo kpɔtɔ la aha wo,Eye nye dukɔ ƒe ame susɔeawo axɔ wo wòazu wo tɔ. 10 Esiae adzɔ ɖe wo dzi ɖe woƒe dada ta,Elabena woɖe alɔme le aʋakɔwo ƒe Yehowa ƒe dukɔ ŋu hedo wo ɖokui ɖe dzi ɖe wo ŋu. 11 Yehowa anye ŋɔdzi na wo;Elabena ana anyigbadzimawuwo katã nazu tofloko,*Eye dukɔwo ƒe ƒukpowo katã ade ta agu nɛ,Ame sia ame le enɔƒe. 12 Mi Etiopiatɔwo, nye yi awu miawo hã. 13 Ado eƒe asi ɖa ɖe dziehe gome, eye wòatsrɔ̃ Asiria,Ana Niniwe nazu aƒedo, eye wòaƒu kplakplakpla abe gbegbe ene. 14 Lãhawo kple gbemelã ɖe sia ɖe ƒomevi* atsyɔ akɔ ɖe afi ma. Aluge kple hlɔ̃made atsi eƒe sɔtiwo ƒe tawo dome adɔ. Ha anɔ ɖiɖim le fesre nu. Nuwo akaka ɖe woƒe kpuiwo nu;Eye sederʋuƒo atsi go. 15 Esiae nye du si dzi wodana ɖo si nɔ anyi bɔkɔɔ tsã,Si gblɔna le eƒe dzi me be: ‘Nyee, ame bubu aɖeke megali o.’ Oo aleke wòhezu ŋɔdzinu,Eye wòzu afi si gbemelãwo tsyɔa akɔ ɖo ale! Ame sia ame si ato eŋu ava yi la alia aku; eye wòanyè asi.”\n^ Egɔmeɖeɖe tẽe, “ʋɔnudɔdrɔ̃wo.”\n^ Alo, “alé be na wo.”\n^ Alo, “nayrɔ sũu.”\n^ Egɔmeɖeɖe tẽe, “gbemelã siwo katã le dukɔwo me.”


Biblica® Se aɖeke mebla Biblia zazã o Agbenya La™ Korintotɔwo 1 1\nPaulo ƒe agbalẽ gbãtɔ si wòŋlɔ na\n1 Nye, Paulo, Yesu Kristo ƒe apostolo, si woyɔ to Mawu ƒe lɔlɔ̃nu me la kple nɔvi, xɔsetɔ Sostene gbɔe agbalẽ sia tso,\n2 Na Mawu ƒe hame si le Korinto, ame siwo ŋu wokɔ le Kristo Yesu me, eye woyɔ wo be woanɔ kɔkɔe la kple ame siwo katã le xexea me godoo siwo xɔ míaƒe Aƒetɔ Yesu Kristo ƒe ŋkɔa dzi se abe woƒe Aƒetɔ ene.\n3 Amenuveve kple ŋutifafa si tso Mawu mía Fofo kple Aƒetɔ Yesu Kristo gbɔ la nanɔ kpli mi.\n4 Meda akpe na nye Mawu ɖaa ɖe mia ta le Mawu ƒe amenuveve si wòna mi le Kristo Yesu me la ta. 5 Ena be míegbã go le nu sia nu me le nuƒoƒo kple nunya siaa me, 6 eye wòna woɖo kpe Kristo ƒe ɖaseɖiɖi dzi le mía me. 7 Azɔ la, gbɔgbɔmenunana aɖeke matsi mia nu o, eye mianɔ lalam vevie na Aƒetɔ Yesu Kristo ƒe ɖeɖefia la. 8 Ana mianɔ tsitre sesĩe va se ɖe nuwuwu, eye woakpɔ mi mokakamanɔŋutɔwoe le Aƒetɔ Yesu Kristo ƒe ŋkeke la dzi. 9 Mawu ame si yɔ mi be miabɔ ha kple via Yesu Kristo míaƒe Aƒetɔ la, nuteƒewɔlae wònye.\nMama le hamea me\n10 Nɔviwo, mele kuku ɖem na mi le míaƒe Aƒetɔ Yesu Kristo ƒe ŋkɔ me be miadzudzɔ nyahehe vivivo le mia nɔewo dome. Mina nusɔsɔ blibo nanɔ mia me ale be mama kukluiwo nagava mia dome o. Meɖe kuku na mi be miawɔ ɖeka le susu kple ɖoɖowo wɔwɔ me. 11 Nɔvinye lɔlɔ̃awo, mia nɔvi siwo le Kloe ƒe aƒe me la dometɔ aɖewo fi tofi nam be nyahehe kple dzre sɔŋ ko dzi miele. 12 Mia dometɔ aɖewo le gbɔgblɔm be, “Nye la, Paulo tɔ menye”; bubu be, “Apoloe nye nye amegã”; ame aɖewo hã be, “Kefa ƒe ame menye”; Gawu la, ame aɖewo hã be, “Nye koe nye Kristo yomedzela vavã.”\n13 Miaƒe nuwɔna sia na wòle dzedzem abe ɖe Kristo ma ɖe akpa vovovowo me ene. Ke medi be mabia mi se be nye Paulo ye ku ɖe miaƒe nu vɔ̃wo ta hã? Alo wode mawutsi ta na mia dometɔ aɖe le nye ŋkɔ dzia? 14 Edzɔ dzi nam ŋutɔ eye meda akpe na Mawu vevie be Krispo kple Gayo ɖeɖe koe nye ame siwo nye ŋutɔ mede mawutsi ta na le mia dome. 15 Eya ta mia dometɔ aɖeke mate ŋu agblɔ be wode mawutsi ta na ye le nye ŋkɔ me o.\n16 (Ɛ̃, meɖo ŋku edzi be mede mawutsi ta na Stefano kple eƒe aƒemetɔwo hã. Le woawo megbe la, nyemegade mawutsi ta na ame bubu aɖeke kura o.) 17 Yesu Kristo meɖom ɖa be mava de mawutsi ta na amewo o, ke boŋ be magblɔ nyanyui la. Ke hã la, nye nyagbɔgblɔ la meɖea kpe tututu o elabena ne mele mawunya gblɔm la, nyemeɖea ami ɖe nye nyawo o elabena nyemedi be matɔtɔ ŋusẽ blibo si le Yesu ƒe atitsogaŋunya la me kple amegbetɔwo ƒe nunya o.\nKristo, Mawu ƒe nunya kple ŋusẽ\n18 Menya nyuie be, ne ame siwo le mɔ tram eye wole bubum la se be Yesu ku be yeaɖe wo la, aɖi bometsinya na wo. Ke nya sia nye Mawu ƒe ŋusẽ na mí ame siwo le ɖeɖe kpɔm 19 elabena Mawu ŋutɔ gblɔ be,\n“Magblẽ nunyalawo ƒe nunya me;\neye maɖe gɔmeselawo ƒe nugɔmesese ɖa.”\n20 Ekema afi ka nunyalawo le? Afi kae agbalẽnyalawo le? Afi kae xexe sia me ƒe anukutsyɔlawo le? Ɖe Mawu mewɔ xexe sia me nunya wòzu bometsitsi oa? 21 Esi xexea me metsɔ eya ŋutɔ ƒe nunya dze si Mawu le Mawu ƒe nunya me o ŋuti la, edze Mawu ŋu be yeato gbeƒãɖeɖe bometsinya me axɔ ame siwo axɔ ase la. 22 Yudatɔwo dia nukunu kple dzesiwo eye Grikitɔwo dia xexemenunya, 23 ke míawo ya míeɖea gbeƒã Kristo, ame si woklã ɖe ati ŋuti, nu si nye nukikli na Yudatɔwo kple bometsinya na ame siwo menye Yudatɔwo o, 24 ke hena ame siwo Mawu yɔ la, Yudatɔwo kple Grikitɔwo siaa la, Kristoe nye Mawu ƒe ŋusẽ kple nunya. 25 Elabena Mawu ƒe bometsinya xɔ asi wu amewo ƒe nunya eye Mawu ƒe gbɔdzɔgbɔdzɔ sesẽ wu amewo ƒe ŋusẽ.\n26 Nɔviwo, ne mielé ŋku ɖe mia nɔewo dome la, miakpɔe be mí ame siwo le Kristo yome la, dometɔ ʋɛ aɖewo koe nye amegãwo alo ame ŋkutatɔwo. 27 Ke Mawu tia xexemebometsinuwo be wòatsɔ ado ŋukpe nunyalawoe. Mawu tia xexemegbɔdzɔgbɔdzɔnuwo be woado ŋukpe nu sesẽwo. 28 Mawu tia xexemenu maɖinuwo, nu siwo wodo ŋunyɔe kple nu siwo mele ɖeke me o, be wòatsɔ aɖi gbɔ nu si nye nanee, 29 ale be ame aɖeke mate ŋu aƒo adegbe le eŋu le Mawu ƒe ŋkume o.\n30 Ke eya ŋutɔ gbɔ wòtso miele Yesu Kristo me, ame si zu nunya, dzɔdzɔenyenye, kɔkɔenyenye kple ɖeɖe si tso Mawu gbɔ la na mi. 31 Eya ta abe ale si woŋlɔe ɖi ene be, “Ne ame aɖe aƒo adegbe la, nèƒoe le nu si Aƒetɔ la wɔ la ko ŋu.”


Psalmowo 75 - Holy Bible [Ewe Bible 1913] - (Psa 75)\nElabena ne ɣeyiɣi, si meɖo, de la, madrɔ̃ nɔnu ɖe eteƒe.\nNe anyigba kple edzi nɔlawo katã lolo hã, nyee li ke eƒe sɔtiwo. Sela.\nMegblɔ na adegbeƒolawo be: Miganɔ adegbe ƒom o! eye na ame vɔ̃ɖiwo be: Migakɔ miaƒe dzo dzi o!\nMigaka míaƒe dzo ɖe dzi o, eye migalia kɔ anɔ nya baɖa gblɔm o!\nElabena menye ɣedzeƒe alo ɣetoɖoƒe alo gbedzie dodoɖedzi tsona o,\nke boŋ Mawue nye ʋɔnudrɔ̃la; eyae bɔbɔa amesi ɖe anyi, eye wòdoa ame keme ɖe dzi.\nElabena kplu le Yehowa si, wein le fu tem le eme, eye aha tɔtɔ yɔe banaa; eku aha tso me, anyigba dzi ame vɔ̃ɖiwo akplɔ keke ahaƒã ke hã, eye woanoe ƒiaƒiaƒia.\nKe nye la matsɔe aɖe gbe ƒãe tegbee, eye madzi kafukafuha na Yakob ƒe Mawu la.\nMalã ame vɔ̃ɖiwo ƒe dzowo katã; eme dzɔdzɔewo ƒe dzowo ade dzi.